Okuwulira omusango gwómubaka Joyce Bagala owa Mityana ne Erios Nantaba owe Kayunga kuwedde obujulizi buweddeyo – CBS FM\nOkuwulira omusango gwómubaka Joyce Bagala owa Mityana ne Erios Nantaba owe Kayunga kuwedde obujulizi buweddeyo\nOmubaka omukyala owa Mityana Joyce Bagala\nKkooti ejulirwamu emaze okuwulira emisango gyébyókulonda okuli ogwómubaka omukyala owa Mityana Joyce Bagala, nógwa Bukomansimbi North ogwa Dr. Christine Ndiwalana Nandagire, nesuubiza nti yakuwa ensala mu kiseera ekitali kyewala.\nMunnakibiina kya NUP Joyce Bagala Ntwatwa, mwawakanyiza ensala ya kkooti enkulu e Mubende eyasazaamu obuwanguzi bwe, ng’omubaka omukyala owa District ye Mityana neragira akakiiko kebyokulonda kaddemu okuteekateeka okulonda okuggya.\nAbalamuzi basatu aba kkooti eno abakulemberwamu Geofrey Kiryabwire bategeezezza nti b’akulangirira olunaku lwebanaawerako ensala, oluvannyuma lwa bannamateeka ku njuyi zonna okufundikira okuwaayo obujulizi bwonna mu musango guno.\nJoyce Bagala eyaloopa omusango guno agambye nti obuwanguzi buli ku ludda lwe, nti kubanga kkooti enkulu teyina bujulizi bweyesigamako wadde okusazaamu obuwanguzi bwe.\nWabula Minisita Judith Nabakoba eyavaako kanaaluzaala womusango guno agambye nti mumativu n’obujulizi bannamateeka be bwebawadde kkooti ejulirwamu,nti bwakunyweza ekya kkooti enkulu byeyasalawo okuddamu akalulu okujjuza ekifo kino.\nMu kulonda okwaliwo omwaka oguwedde, Joyce Bagala yawangula n’obululu 64,633 ate Minisita Nabakooba eyakwata ekyokubiri nafuna obululu 48,322.\nMu ngeri yéemu kooti era emalirizza okuwulira omusango oguvunaanibwa omubaka omukyala owa Kayunga Erios Nantaba eyawawabirwa Jackline Kobusingye Birungi, ngágamba nti Nantaba talina buyigirize bumala.\nNantaba bamulumiriza okujingirira ebiwandiiko byóbuyigirize ebya S.6.\nOmusango omulala oguwuliddwa gwe gwa Munnakibiina Kya NUP Dr. Christine Ndiwalana Nandagire mwawakanyiza ensala ya kkooti enkulu e Masaka, eyasazaamu obuwanguzi bwe ngomubaka wa Bukomansimbi North ngégamba nti empapula ze ez’obuyigirize zaali tezikwatagana bulungi.\nOkusazaamu obuwanguzi bwe kyava ku munnakibiina Kya NRM Ruth Katushabe okumuloopa nti talina buyigirize bumufuula mubaka wa parliament, era kkooti nekkiriziganya naye neragira okulonda kuddibwemu.\nAbalamuzi bebamu bagambye nti b’akuwa ensala mu musango guno mu kiseera kyebanabategeeza


Bwemunziba Akalulu nina Ekkubo Eddala- Bobi Wine abogodde – News Corner Uganda\nBwemunziba Akalulu nina Ekkubo Eddala- Bobi Wine abogodde\nYadde nga Gavumenti ezze ekyogera lunye nti akalulu lye kkubo lyokka erikirizibwa mu mateeka okukyusa obukulembeze. Bobi ye alina engeri endala eyenkyukakyuka!\nBobi Wine abogodde!\nBOBI Wine agambye nti akalulu 2021 agenda kukawangula na tonziriranga . Yalabudde nti ssinga anaawangula, akakiiko k’ebyokulonda ne katamulangirira, balinde ekiddako era kyebatalabangako.\nNaye baasoose kumwaza. Abaamuwulidde ng’ayogera ku ttivvi baamulindiridde ku nguudo. Bwe yafulumye sityudiyo yalinnye emmotoka ye n’akwata Northern Bypass okudda ku lw’e Gayaza.\nNg’ali ku ttivvi yagambye nti alina amakubo mangi okutuusa obubaka ku bantu n’alaga bw’ayigganyizibwa okutuuka okuwera ennyimba ze ku ttivvi ne leediyo, n’okumugaana okukuba ebivvulu.\nAwakanya kampeyini ezitaliimu nkung’aana n’agamba nti ku ttivvi ne leediyo tebajja kusobola kutuuka mu bantu kubanga minisita yennyini yategeezezza nti Bannayuganda ebitundu 30 ku 100 bokka be balina amasannyalaze.\nKitegeeza abananoonya obululu ku ttivvi bajja kuwulirwa abantu batono abazirina. Ekirala ttivvi n’emikutu gy’empuliziganya emirala tukyalina ntono tezimalaawo bwetaavu.\nYawadde ekyokulabirako kya munisipaali y’e Kawempe nti omuwendo gw’abagenda okwesimbawo ne bw’obawa buli omu eddakiika emu boogere tebasobola kuggwaayo.\nAte ng’emikutu girina pulogulaamu endala tegigenda kubeera ku kampeyini zokka. Yalumbye abanene mu Gavumenti abakuba enkung’aana kyokka ng’abavuganya babakugira.\nYagambye nti batandise kwekweka mu masinzizo n’agattako nti abanene abo bwe baba tebalina gwe batya waakiri batye Katonda.\nObukulembeze obugondera amateeka. Nga bussa ekitiibwa mu ddembe lyobuntu. Abali mu buyinza Ssemateeka baamufuula nga emmeeza gy’olaba nga yeekiise mu mulyango, bw’obeera oyagala okuyitawo ogiggyawo, bwe balaba ng’etteeka libakwata nga baliggyawo.\nEttaka, ebyobugagga eby’omu ttaka birina okubeera ebya Bannayuganda bonna. Ng’awangudde, Uganda erina okuddamu okwetegereza enkola ku by’ettaka. Ajja kuzzaawo ebibiina by’obwegassi.\nOkwegatta n’obumu bw’eggwanga ayagala kabineti nga buli Munnayuganda yeerabamu. Yakuutidde bannaddiini batye Katonda okusinga okutya Museveni.


Bukedde Online - Ffeesi nginaaba emirundi ena olunaku\nFfeesi nginaaba emirundi ena olunaku\n'Jump Suit' osobola okugiyiiyiza n'onyuma\nBbulawuzi ezikunukkira zettaniddwa abawala\nAdded 8th November 2014\nAISHAH Nalubega y’omu ku bawala abasinga okukyusa ensingo z’abasajja b’e Kabalagala gy’abeera.\nAISHAH Nalubega y’omu ku bawala abasinga okukyusa ensingo z’abasajja b’e Kabalagala gy’abeera. Abasajja bamuwaana nga bw’alina olususu olunyirira era amanyi okwambala ebimunyumira. RONNIE MARK KIYINGI yamutuukiridde n’amunnyonnyola engeri gy’akikola okubeera n’olususu olulinga olwa bbebi.\n“Abantu abamu bwe bansanga mu kkubo bampaana nti nnina olususu olulungi, kyokka abasinga bakitwala nti bwentyo bwe nnazaalibwa ate abalala nti kirabika omusaayi gwange gwa maanyi.\nWabula ekyama ky’olususu olulungi buba buyonjo. Buli luvannyuma lwa nnaku nnya nkyusa akagoye ka ppiro y’obuliri ssaako okwebaka mu masuuka amayonjo.\nEkintu ekiddugala bwe kigenda ku lususu nfuba okulaba nti nkinaabako amangu ddala kubanga nnakizuula nti obuwuka obubeera mu bicaafu bwonoona olususu. Okukakasa ng’olususu naddala olwa ffeesi yange nti terulina buzibu nnaabamu emirundi ena olunaku. Kino kye kimu ku binnyamba obutafuna mbalabe.\nNnettanira obuteeteeyi kuba bulaga ekitiibwa ky’omuwala ow’omulembe. Ekirala bw’oyambala ekiteeteeyi kizibu okukaluubirizibwa okufunirako engatto ezigenderako nga bwe kiba ku byambalo ebirala naddala empale ne sikaati.\nNjagala enviiri ezigwa ku mugongo era toyinza kunsanga na nviiri nnyimpi. Enviiri empanvu zindeetera okwekkiririzaamu era buli lwe nzinyeenya mpulira nga nze ndiwo. Ky’ova olaba ntera okusibiramu akaviiri n’ekigendererwa eky’okuzirabisa nga mpanvu.\nGano nfuba okugalongoosa gasobole okulabika obulungi. Omusana bwe guba mungi nnyambala gaalubindi z’omusana kubanga singa ntambula mu kibuga okumala essaawa emu nga ssigabisse gakoowa ne ndabika bulala.\nNnazuula nti amaaso gakola kinene okuggyayo endabika y’omuntu. Buli lw’otunula ng’akooye olabika ng’oli mukadde okusinga ku myaka gy’olina.\nNalubega ng’alaga omusono ogumunyumira\nOmusana omungi gwonoona olususu\nSHAKIRA Rashid Mugerwa owa Beatex Parlour e Makindye agamba nti ebintu ebyonoona olususu bingi. Naye ate omusana gwagenda wala kubanga bwe gubeera mungi gunafuya olususu ekivaamu nga lufukuuka.\n“Bw’oba ogenda kutambula mu musana oba okuyimiriramu okumala akaseera, kyandibadde kirungi ne weesiiga ebizigo ebiyingira mu lususu ate nga birina obusobozi okusaanuuka amangu. Waliwo ebizigo ebikwatira ku lususu oluusi ekireetera n’olususu okukalambala kyokka tebiyingira mu lususu munda. Bino bya bulabe nnyo ku lususu kubanga bikuuma ebbugumu n’ekivaamu kutuuyana,” bw’agamba.\nMugerwa nga alaga ebimu kubizigo ebiyoyoota olususu.\nAyongerako nti ebizigo by’olususu birimu ebika ebikulu bibiri. Waliwo ebikolebwa ne butto oba petulooli omungi, ate ebirala bikolebwa n’amazzi amangi. Kati bw’oba olina olususu olukalu, osaanye wettanire ebyo ebirimu butto oba petulooli omungi kubanga bisaanuuka ng’akasana kayase ku lususu.\nGwe atalina lususu lukalu oba oluliko oluzigozigo olungi, osaanye wettanire ebizigo ebirimu amazzi amangi kubanga ebya butto bireetera obutuli bw’olususu lwo okuzibikra era ekivaamu kufuna mbalabe mu ffeesi, kubanga olususu luba terusobola kussa bulungi.\nMugerwa era alabula nti amaduuka agamu ne saluuni batunda ebizigo ebyayitako. Kisaanidde osooke weetegereze oba nga bikyali mu mbeera ekozesebwa.\nAbantu abafuna okusiiyibwa mu ffeesi nabo balina okukebera ebizigo bye beesiiga kubanga ebizigo ebyayitako nabyo bikireeta n’omusana oguyitiridde nagwo gulina engeri gye gukosa olususu.\nMulwanyise enguzi mu masomero


Mu kiro ekyakeesezza Olwokutaano, Merina Tumukunde yattiddwa n'omusajja omulala Joshua Nteireho nga bali mu mmotoka kika kya Toyota TX ku Entebbe Express Way. Abaabasse baabakubye masasi.\n"Bwe twatuuka ku poliisi abaserikale baatugamba nti eyo kkamera ebadde tennaba kutandika kukola, era ne batugamba nti tebalina kya kutukoleera. Twavaayo ku poliisi nga tetuyambiddwa. Nze ng'omukulembezenalaba nga zino kkamera ziriwo nga kiguumaaza. Ebifo ebiriraanye Kampala bye bisuubirwa okubaamu kkamera ezikola naye ate mu byalo olwo kinaaba kitya?"\nNakibuuka yatwala okwemulugunya ku poliisi era ne bamutegeeza nti bali mu kunoonyereza, wabula gugenda mu mwaka ng'ababbi tebakwatibwanga. Obulumi bwa Nakibuuka tebwawukana ku bwa Kato Mulongo alina situdiyo e Wandegeya ku University Plaza.\nYagambye nti, kkamera ze zaabayambye okukwata abamenyi b'amateeka abawerako ne babatwala ne mu kkooti. Yagambye nti, kkamera ze zaabayambye okukwata Young Mulo, John Bosco Mugisha n'akabinja konna bwe babadde batta ababodaboda, mu Kampala wakati, zibayambye okukwata abanyakula amasimu n'abalala.


Bukedde Online - Bannaddiini mukunge abantu okukola - Museveni\n‘Bamulamu bavuddeko amaka mangi okusasika...\nPULEZIDENTI Museveni asabye bannaddiini okukubiriza abagoberezi baabwe okubaako ke beekolera okweyimirizaawo mu byenfuna baleme kwemalira ku kubabuulira njiri yokka.\nSsekandi (mu ssuuti), omusumba, Damiano Guzzetti n’abaweereza ba Klezia abalala ku mukolo.\nMuseveni era asiimye bannaddiini olw’okuyamba ku Gavumenti okussaawo ebintu ebiyamba okukyusa embeera zaabwe okugeza amasomero n’ebirala n’akubiriza n’abavubuka okweyambisa pulogulaamu z’enkulaakulana Gavumenti z’ebateereddewo okweggya mu bwavu.\nBino byabadde mu bubaka obwamusomeddwa omumyuka we, Edward Kiwanuka Ssekandi ku mukolo gw’okukuza emyaka 50 bukya kibiina ky’abaminsane ekya, “Religious Missionary Institute of the Apostles of Jesus e Natinget, Moroto mu Karamoja kitandikibwawo.\nOkusinziira ku musumba w’essaza ly’e Moroto, Damiano Guzzetti, ekibiina kino kyatandikibwawo Abaminsane Abayitale mu 1968 era kye kyasooka okusomesa eddiini y’Obukatolikiti e Karamoja.\nMuseveni yagambye nti gavumenti okuggya emmundu ku Bakaramoja kiyambye ekitundu okufuna emirembe n’enkulaakulana. Pulezidenti yawaddeyo obukadde 20 olw’okuzimba ekifo awaterekebwa ebitabo by’ekigo. N’agamba nti NRM egenda kusigala ku mulamwa gw’okukuuma eddembe ly’abantu.


Bukedde Online - Ow’emyaka 90 alumirizza ekkanisa okumutwalako ettaka\nMunyiikire okwekebeza siriimu, okumira eddagala...\nNNAMUKADDE ow’emyaka 90 alumirizza ab’ekkanisa ya Uganda okumutundira mu ttaka ly’abaddeko emyaka egisoba mu 60. Ettaka kigambibwa baaliguzizza omugagga Bosco Muwonge.\nEkifo bakanyama b’omugagga Bosco Muwonge we baasenze. Ku ddyo, Omukadde Mary Luswata.\nMary Luswata abeera mu Muzaana Zooni mu Kisenyi agamba nti ettaka kwe bamugoba lyali lya bba Rev. Daniel Ssepiriya Luswata Kayizzi eyali mutabani wa Ssekabaka Daudi Chwa.\nAlumiriza nti ettaka lino lyali lya bba eyali asumba ekkanisa ya St. James esangibwa ku ttaka lino.\nLitudde ku bugazi bwa yiika emu ne deesimoolo 95 nga libaddeko abantu abakolerako abasoba mu 300.\n“Nsaba Obwakabaka bwa Buganda buveeyo bunnyambe kuba ennyumba z’abapangisa mwe mbadde nzigya ssente ezindabirira zaamenyeddwa, ate ng’ettaka lino zaali ntuuyo za baze.” Muky. Luswata bwe yasabye.\nYayongeddeko nti azze awagira emirimu gy’ekkanisa nga yabawaako n’ettaka e Kawaala kwe baazimba ekkanisa ya St. Peters.\nDeborah Nawatti, omu ku booluganda lwa Luswata yategeezezza nti ettaka lino lyasooka kubeera lya Bazungu abaalikwasa Rev. Kayizzi mu myaka gya 1950 eyakkiriza okugabirako ekkanisa oluvannyuma.\nBeewuunya abantu be baasenza ate okwefuula ne bagoba nnannyini.\nGye buvuddeko Obulabirizi bwe Namirembe ettaka lino bwalikwasa omugagga Bosco Muwonge alikulaakulanye.\nKyokka kino aba famire bazze bakiwakanya nga bagamba nti balina kusooka kukkaanya kuba balinawo obwannannyini.\nKyokka baalabidde awo nga bakanyama babalumbye ne batandika okumenya amayumba gonna nga tebamaze wadde okubawa okulabula kwonna.\nNawatti agamba nti kyabeewuunyisizza nnyo kuba Omulabirizi Wilberforce Kityo Luwalira yabadde amaze okubategeeza nga bwajja okubasisinkana ku Lwokubiri lwa wiiki ejja.\nAba famire ya Kayizzi baagumbye ku Lutikko e Namirembe nga baagala okusisinkana omulabirizi Luwalira, kyokka abaserikale ba LDU ne babagobawo era ne bagenda nga batolotooma.\nGodfrey Makhonje omusumba w’ekkanisa ya St. James yategeezezza nti ebyayogeddwa aba famire ya Kayizzi nti baamenye ennyumba ne bakasuka ebintu by’abapangisa awatali kuliyirirwa bya bulimba kuba abantu bonna ababadde ku ttaka baasasuddwa ne bavaako mu ddembe.\nYagambye nti ekifo kino kimaze emyaka nga kifaanana bubi olw’ebizimbe ebibadde mu mbeera embi.\nNg’ekkanisa yawalirizibwa okutuukirira KCCA ne bagisaba babafunire omuntu asobola okukulaakaulanya ettaka lino.\nMu kiseera kino omugagga Muwonge we yajjira ne basalawo okumuwa ettaka okulikulaakulanya era abantu bonna abasoba mu 300 baasasuddwa bulungi.\nKyokka obuzibu baabusanze mu famire ya Rev. Kayizzi ababadde bagamba nti ettaka lyabwe wadde nga tebalinaawo buwandiike bwonna bukikakasa.\nGodfrey Kabunga amyuka ssentebe wa zooni ya Muzaana yategeezezza nti abasenze ababadde ku ttaka lino abalala baavuddewo mu ddembe. Ky’amanyi nti famire ya Kayizzi yali yasengako kuba omugenzi yali musumba w’ekkanisa eri ku ttaka lino.\nEttaka erikaayanirwa mu kiseera kino likuumibwa baserikale ba LDU n’amagye era tewali muntu akkirizibwa kusaalimbirako.\nAkulira ekitongole ky’ebyettaka e Namirembe, Rev. Steven Mpoza yagambye nti buli yasenguddwa ku ttaka yasasulwa wabula Bukedde bwe yabadde egezaako okumubuuza ebibuuzo ebirala n’ategeeza nti ali mu luwummula mu kiseera kino.\nEnkaayana ku ttaka lino zirudde nga zaaviirako n’okusiba Omubuulizi w’ekkanisa eno, Godfrey Mahony mu kkomera e Wakiso. Abantu abaasenguddwa kwabaddeko abatunzi b’ebyuma ebikadde, abaweesi, abatunzi b’emmere n’ebyuma by’obuwunga bya kasooli.\nRev. Makhonje yakubirizza abagoberezi okutwala ekyokulabirako ky’obugumiikiriza ekkanisa bw’ekozesezza ku nkwata y’ensonga z’ettako lino.\nEntegeeragana eyatuukiddwako n’omugagga Muwonge ekkanisa ebaddewo egenda kumenyebwa bazimbewo empya ennene egenda okubeera eya kalina.\nOkumenya ekkanisa kusuubirwa amangu ddala nga bamaze okutegekera abasabi we banaasabira.\nYagumizza Abakulisitaayo nti eky’okumenya tekijja kutaataaganya mirimu gya Katonda.\nEkimu ku bizimbe ebyalekeddwaawo kuliko eky’essomero lya Muteesa II Royal Primary School mwe bagenda okusigala nga basabira.\nAte Jane Male akulira abakazi Abakulisitaayo mu bulabirizi bw’e Namirembe era ow’ebyenkulaakulana mu kkanisa ya St. James yalaze essanyu olw’amazima ku ttaka lino okuzuulwa ate enkaayana ne ziggwa nga tezivuddeemu kuyiwa musaayi.


Lwaki mwajjawo empologoma ne muleeta eggunju? Otafiire anenyeza ab'ebusujju - Watchdog Uganda\nLwaki mwajjawo empologoma ne muleeta eggunju? Otafiire anenyeza ab’ebusujju\nMINISITA wa mateeka Gen. Kahinda otafiire anenyezza abatuuze mu Ssaza lye Busujju okulemererwa okulonda eyali Minisita Vicent Nnyanzi ne basalawo okulonda David Kalwanga, nagamba nti ye eno nsonga lwaki tebalina kye bafunye mu kisanja kino.\nOtafiire yagerageranyizza Kalwanga ku kisolo kye bayita eggunju, nagamba nti lino libaawo kulya nakwonoona kyokka, ate nagamba nti Nyanzi yali mpologoma ekanga saako n’okuyigga by’enaawa abaana abaayo.\nOkwogera bino yabadde ku mukolo eyali Minisita Vicent Nyanzi gwe yategese okwebaza Katonda olw’obulamu bwamuwadde saako n’okutegeeza abawagizi be nti akomawo mu lw’okaano, okuvuganya ku ky’obubaka addemu okukiikirira abantu be Busujju, nga omukolo gwabadde ku kyalo Kivuuvu mu makaage.\nOtafiire yagambye nti bwotunuulira abantu be Busujju tebalina kye bafunye nti era bonna abalaba bali bubi, nagamba nti omuntu Kalwanga gwe baalonda talina bwayinza kubasakira kubanga buli kimu ekijja ekyenkulakulana akiwakanya, olw’okuba bwe yatuuka mu lukiiko lwe Ggwanga olukulu yasalawo kulwana sso ssi kusakira bantu be.\n“Abaana abo ba Kalwanga ne banne eri mu kibuga gye mwabasindika balwana bulwanyi, saako n’okutuvuma, kati naffe tunakwatagana tutya nabo” Otafiitre bwe yagambye.\nYagambye nti oba abe Busujju bagaala okuddamu okuwulikika mu Uganda balina okuddamu ne balonda Vicent Nyanzi kubanga yaamanyi amapeesa g’ebyenkulakulana.\nYategezezza ba Ssentebe ba LC 1 mu ggwanga naabategeeza nti balina okumanya nti balina amaanyi mangi geyagerageranyizza ku ga Pulezidenti, nagamba nti balina okukomya okwekomomma kubanga Gavumenti beesibiddeko olukoba okufufuggaza abavubuka abeeyita aba People Power.\nYe Nyanzi yebazizza Katonda olw”obulamu bwamuwadde saako ne byamusobozesezza okukola mu bulamu, nawera nti ka gwake k’ettonnye wakudda avuganye mu kifo kye yalimu mu 2021.


Leero mu mboozi y'omukenkufu tukulaze engeri butto w'empirinvuma gy'alwanyisaamu ebizimba mu bakyala\nEMPIRIVUMA ziva ku kisansa okuva ensansa eziruka emikeeka ne ze bakozesa okunyeenya amatabi (abamu bakiyita olukindukindu). Wabula omuti guno bwe gukula guteekako ebibala ebiyitibwa empirivuma. Olw’obugumu bw’omuti guno kwe baggya n’erinnya lya Kabaka erya Lukomwa Nnantawetwa, kubanga enkoma nazo ziva okwo.\nEnsigo z’empirivuma ze zimu ku nsigo ezikyasinze okukaluba era omuti kwe ziva gumala ebbanga erisoba mu myaka 50 nga gusika eminnyo mu ttaka ne gugiyingiza mu nsigo zino. Enkima n’ebisodde birya ensigo zino ne bitalumbibwa ndwadde.\nTezirina bulabe ku muntu, era tuzirya naye engeri gye tuzitegekamu si ntuufu. Abamu basooka kuzisiikako ate ekitta ebirungo ebirimu, osaanye kuzirya nga mbisi naye zikaluba awo ffe aba Pro Biorearch tukwanguyirizza ne tukamulamu butto.\nEra butto akamuddwaamu ayamba bino; lOkwongera omutima amaanyi n’okugumya ebinywa ne nnabaana, era kyova olaba edda abakyala nga bali lubuto nga bazirya ne basobola obutazaalira ku biso. N’olumu nga bazaalira waka ku kitooke.\nEgumya amagumba, omuntu n’atambula olugendo oluwanvu naye nga takooye era bw’otunuulira Abasenegal abazirya ennyo baba bagumu ate nga balina amaanyi.\nTunuulira ku bazannyi b’omupiira abavaayo.\nEzibukula enseke z’abakyala kuba erimu ekirungo kya ‘Nicotinic acid’ ekizibukula enseke z’abakyala amagi ne gasembera omukyala ne kimwanguyira okufuna olubuto.\nEyamba ku bakyala abali mu nsonga obutalumizibwa, bano bakozesa butto waayo. lNnungi ku bantu abalina enkwaso ennafu, naddala ssinga omukozesa ng’omugasse wamu ne butto ava mu biryo by’ensujju.\nZiyamba abaana abasoma kuba butto alimu vitamiini B6 ayamba omuntu okulowooza n’okukwata amangu.\nButto ayamba okukkakkanya ku alusa.\nAyamba ku binyama ebikwata mu nnyindo naddala mu baana ne baba nga baziyira olumu kibaviirako okufa.\nEbizimba mu nnabaana kuba etereeza obusimo bw’omubiri n’otafuna bizimba.\nAbantu abeerabira ennyo naddala abakadde, butto abayamba okuba nga tokyerabiralabira.\nAkola yugati, oddira butto w’empirivuma n’omugatta mu yugati n’okola yugati azzaamu amaanyi ate nga wa butonde.\nEmpirivuma ezzaamu amaanyi g’ekisajja n’okuwangaalira mu kisaawe.\nEyamba ku bantu abalina obulwadde bw’abazira ssinga onywa akajiiko kamu ku mazzi agabuguma.\nAbaana abatera okulumbibwa endwadde ebayamba okuzirwanyisa. Ekibi empirivuma bagitemye naye kye kiseera okutandika okugisimba. Bw’oba onywa oteeka akajiiko kamu mu mazzi agabuguma. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.


Basse omugagga ne bamuggyamu amaaso\nABATEMU bayingiridde omusuubuzi omututumufu mu kibuga Masaka ne bamutemaatema ne bamutta oluvannyuma ne babba ebintu ebiwerako omuli n'ensimbi enkalu. Hajati Nantaayi Mayanja 57, abadde musuubuzi w'amaanyi mu kibuga Masaka nga musuubuzi wa ngoye z'abadde aggya ebweru, ng'edduuka lye eriyitibwa Banakinsige Enterprises lisangibwa ku luduudo Elgin mu kibuga Masaka. Omugenzi mu maka ge abadde asulamu yekka.\nGasangibwa mu zooni ya Katwe- Butego mu kibuga Masaka. Ettemu lino lyabaddewo ku Mmande ekiro, kyokka ng'omulambo gwe tegwasoose kulabirwawo oluvannyuma lw'ettemu lino.\nHajati Nantaayi yakoma okulabwako ku Mmande emisana ng'ali mu dduuka lye akola nga bulijjo era essaawa bwe zaatuuka kw'annyukira, yasibawo n'adda ewuwe okwebaka. Ku Lwokubiri edduuka teryagguddwa abantu ne beebuuza gyali.\nBaakubye ku ssimu ze nga teziriiko. Baatuuse awaka nga ggeeti nsibe ne batandika okweraliikirira era wano kwe kusalawo ne bategeeza poliisi eyazze n'abamu ku b'emikwano gye.\nAbaserikale baabuuse ekikomera ne bagwa munda. Baabadde baakatuuka munda, amaaso gaakubye ku mulambo gwa mugenzi ogwabadde gusuuliddwa mu mulyango wakati mu kitaba ky'omusaayi ng'alabika yattibwa ennaku nga bbiri emabega.\nBwe beetegerezza baakizudde nti omugenzi yabadde asaliddwa obulago nga n'amaaso gombi gatunguddwaamu mu ngeri ey'obukambwe era nga ku mutwe kuliko ebiwundu ebinene ebyasimye enkompe ekiraga nti yakubiddwa ekintu ng'akabazzi ekyamuwomoggodde omutwe.\nOmulambo gwasangiddwa mu ppeti nga kiteeberezebwa nti abatemu baamusaze yeebase ne bamuggya mu buliri ne bamutta. Mu ddiiro waasangiddwaawo omusaayi ogwasammuse ku bisenge nga n'ebintu bitinkuddwa nnyo.\nMu bimu ku bintu by'omugenzi ebyabbiddwa, mwabaddemu ttivvi ssatu, firiigi bbiri kyokka eyookusatu yasangiddwa bweru nga kirabika yabalemeredde okutwala. Amasimu ge gonna baagatutte kyokka gano baasoose kugaggyamu kaadi zo ne bazisuula awo.\nKirowoozebwa nti ababbi baatutte ssente eziwerako olw'engeri gye baatinkuddemu ebintu mu kisenge, kyokka zo emmotoka ebbiri ey'ekika kya Toyota RAV 4 nnamba UAT 700Y ne ttipa gye yabadde yaakagula baazireseewo.\nHajati abaana be bwe baakula ne bava awaka era abadde asulawo yekka. Mu maka ge abadde amerusizaawo emmwaanyi n'emiti emirala by'abadde aguza ab'ekitongole kya Wealth Creation.\nOmu ku baliraanwa be ataayagadde kumwatuukiriza mannya yategezezza nti ku Lwokubiri yawulidde mmotokka ya Hajati ng'ekuba akagombe munda mu kisaakaate kyokka teyakifuddeko.\nEyali ssentebe wa disitulikiti ye Masaka, Joseph Kalungi yennyamidde olw'ettemu lino n'agamba nti Hajati Mayanja ebbanga si ddene nnyo abadde yaakakola ne Hijja. Yasabye poliisi okunoonyereza ekituufu ekiri emabega w'okuttibwa kw'omukyala ono.\nOmwogezi wa poliisi mu Greater Masaka, ASP Paul Kangave yategeezezza Bukedde nti poliisi yatandikiddewo okunoonyereza oluvannyuma lw'okufuna amawulire g'okutemulwa kw'omusuubuzi ono.


Bukedde Online - Mukwano afudde ayingiza obukadde 126 buli lunaku\nMukwano afudde ayingiza obukadde 126 buli lunaku\nEngeri Mukwano gye yeerandiza\nAdded 12th July 2019\nAmirali Karmali abadde amanyiddwa ennyo nga Mukwano\nMUKWANO oyinza okumuyita nnaggagga afudde tatoma. Alese ssente ezitotoogana ng’obukolwa. Buli ssaawa bizinensi ze ziyingiza obukadde 126. Buli maka ga muntu, Mukwano ayingirayo nga takonkonye ng’ayita mu bintu by’okozesa okuli ssabbuuni wa Mukwano, butto, ebidomola, amazzi, siyaagi, n’omuzigo gw’omu bikebe gwa bika bitaano, obutebe bwa pulasitiika oba amajaani.\nErinnya Mukwano lyamukalako lwa ngeri gy’abadde abudaabuda abantu ne bamuyita ‘Mukwano gw’abangi’. Layongera okukakata bwe yatandika bizinensi y’okukola ebikozesebwa mu bulamu obwabulijjo nga buli ky’akola akituuma linnya Mukwano.\nOkugeza ssabbuuni we ayitibwa ‘Mukwano soap’. Ebizimbe olukunkumuli by’alina mu Kampala nabyo abiwandiisa mu linnya Mukwano. Ebizimbe kuliko ‘Mukwano Mall’ ne ‘Mukwano Akeedi’. Amannya ge amatuufu ye Amirali Karmali. Muyindi-Munnayuganda. Yazaalibwa mu 1930 e Bukandula mu Gomba, eno bazadde be gye baali basuubulira emmwaanyi ne ppamba mu myaka gya 1930.\nKitaawe Ali Mohamed Karmali yava Buyindi n’ajja mu Uganda mu 1904. Yasooka kutunda dduuka e Jinja, gye yava n’alizza e Mbarara. Oluvannyuma n’asengukira e Gomba ng’alengedde ssente mu busuubuzi bw’emmwaanyi ne ppamba. Mukwano yafiiridde mu maka ge e Kololo gy’abadde ajjanjabirwa.\nMu nnaku ze ezaasembyeyo abadde ali ku macupa, kyokka ng’abasawo bagamuteerako wuwe. Wadde ye Munnayuganda akwata ekyokusatu mu basinga obugagga okuva ku Sudhir Ruparellia n’aba famire ya Madhvan abakola ssukaali e Jinja, kyokka abadde tayagala ‘butaala’. Erinnya lye liringa lye ‘yatta’ n’akulembeza lya Mukwano ly’akoleramu ssente. Mu 1999, yasalawo okuva mu Kampala n’agenda e Tooro gy’alina amasamba g’amajaani agatudde ku ttaka eriri mu mayiro ne mayiro.\nEyo gye bakolera amajaani ga ‘mukwano tea’. Ekkolera lye erya Mukwano Industries eriri okumpi ne sitenseni y’eggaali okutuuka e Kibuli lye lisinga obunene mu Kampala wakati. Ebizimbe bye tekufunika dduuka kubanga abadde n’enkola y’okussa ekitiibwa mu bapangisa.\nTamala gongeza ssente ate awa abapangisa ekiseera ekimala okusasuliramu. Awa omukisa abasuubuzi okusalawo okusasula mu ssente za wano oba ddoola. Embeera eyo eyambye obutabaawo kwekalakaasa ku bizimbe bye. Abakuba akatabo akanoonyereza ku bagagga mu nsi yonna aka Forbes baafulumizza olukalala mu 2018 ne balaga nga Mukwano waakusatu mu Uganda. Obugagga bwe bubalirirwamu obukadde bwa ddoola 700. Ssente ze azissa mu makolero, bbanka n’ebizimbe.\nBuli mwaka ayingiza obuwumbi 300. Ekitegeeza nti buli lunaku ayingiza obuwumbi busatu ate buli ssaawa akola 126,736,111/- (kumpi obukadde 127). Akozesa obutereevu abakozi 7,000. Mukwano emu ku makampuni 10 agasinga okusasula omusolo mu Uganda.\nEBYOBUGAGGA EBIRALA BY’ALESE\nl Alina kkampuni ya AK Transporters Uganda Ltd. etambuza ebyamaguzi. Erina loole ezisukka mu 200.\nl Gulf Stream Investments Ltd. nayo ya Mukwano. Etereka ebyokunywa ebiweweevu ng’erina amakanda ku mwalo e Mombasa mu Kenya.\nl Alina emigabo 36 mu Exim Bank Uganda, l Ekyuma kya Lira Maize Factory ekifulumya obuwunga, Lira Oil Mill Ltd. ekikola butto okuva mu ntungo n’ensigo za ppamba.\nl Kkampuni ya Mukwano Agro Project Ltd. erina yiika z’ettaka 17,000 e Masindi kw’alimira kasooli, soya n’entungo.\nl Mukwano AK Plastics efulumya ebintu bya pulasitiika okuli obutebe, ebikopo, ebidomola n’ebirala.\nl Mukwano Dar- es- Salaam Factory ekola butto ne ssabbuuni e e Tanzania. l Mukwano Industries Limited efulumya ssabbuuni ayoza n’anaaba gattako ebyokunywa ebizzaamu amaanyi.\nl Kkampuni ya Nationwide Properties Ltd. ezimba mayumba.\nl Riley Packaging Ltd. ekola ebisabikibwamu ebintu ebirala. Famire yataddewo ekitabo ky’abakungubazi ku luguudo lwa Old Portbell Road ku plot 11 mu Kampala mwe bagenda okussa emikono okutandika eggulo lwe yafudde okutuuka leero buli lunaku okuva ku ssaawa 8:00 okutuuka ku 11:00 ez’olweggulo.\nWano yazimbawo Omuzikiti omunene. E Bukandula mu Gomba we waaziikibwa kitaawe n’abamu ku baganda be. Kyokka Abdallah Kaye omutuuze ku kyalo yategeezezza nti tebakyaziikayo.\nAMIN BWE YAGOBA ABAYINDI TEYADDUKA\nY’omu ku Bayindi abatono abaasigala mu ggwanga oluvannyuma lwa Idi Amin Dada okubagoba mu 1972. Yasalawo kudda Bukandula ng’agamba nti, “eno gye nnazaalibwa, gye nnakulira era nnina kufiira mu Uganda.” Mu 1980, yayingira Kampala n’atandika edduuka eritunda cakala n’ebirime.\nYatandika okutunda engoye ze yajjanga e Dudai n’azitundira ku LuwUm Street. Mu 1986 yatandika okukola ssabbuuni ne butto wa Mukwano era okuva olwo teyaddirira mu byobusuubuzi. Yatandika ekkolero ly’ebintu bya pulasitiika ne sSabbuuni. Bizinensi yazikwasa mutabani we Aly Khan mu 1999 ye n’adda mu kyalo.\nYagaziya akatale k’ebintu bye n’abitwala e Kenya, Tanzania, DR Congo, Sudan. Bwe yali aggulawo ekizimbe kya Acacia Mall, mu Kampala mu 2014, Pulezidenti yasoOmooza Bannayuganda okulabira ku Mukwano asobodde okukozesa embeera eri mu ggwanga ennungi n’agaggawala.\nMu 2011, Pulezidenti Museveni yawa Mukwano n’omugenzi Dr. James Mulwana emidaali gy’abantu abakoleredde ennyo enkulaakulana y’eggwanga ne balaga nti omuntu asobola okutandika bizinensi mu Uganda n’agaggawala.\nSheikh Adam Walusimbi, Imaam w’omuzikiti gwa Mukwano mu Industrial Area yayogedde ku Mukwano ng’abadde omusajja omugabi ennyo. Azimbye Emizikiti mingi mu Kampala n’ebitundu by’eggwanga ebirala nga mu kibuga Fort Portal gye yazimba Omuzikiti omunene. Abadde alina enkola y’okusiibulula Abasiraamu mu Mizikiti gy’omu Kampala mu mwezi gw’ekisiibo nga kw’agatta n’okusala ebisolo n’abawa ennyama.\nAbakozi be Abasiraamu abadde abatwala okulamaga e Macca okubasiima okukola emirimu.\nSimon Mugabi, akulira ebyemirimu mu muzannyo gwa Badminton yategeezezza nti Mukwano abadde muwagizi waabwe lukulwe nga yasasulirako empaka za ‘Mukwano Nomi Badminton Tournament’ okumala emyaka 10. Ate Jackson Kavuma, maneja wa ttiimu y’eggwanga eya Criket yagambye nti, Mukwano yabateekangamu ssente mu myaka gye 1990 okumala emyaka esatu.\nISRAEL MAYENGO Mukwano musajja eyeesiga omuntu era nga tatya kuwola bbanja. Olumu yamuguza ebyuma bya kawumbi kalamba kyokka ng’amusasuddeko obukadde 50. Bwe yali tannava ku kusuubula ngoye e Dubai, yatwalayo mikwano gye 10 n’agyanjula mu Bawarabu ne gifuna engoye ku bbanja.\nKyokka abasatu bwe baabawa engoye tebaddayo kusasula era baayavuwala obwavu babuyonka butaaba. Bannaabwe omusanvu abaasasula bagagga bavundu.


Mpulira bingi naye nsengejja, Yiino ebbaluwa Museveni gye yawandiikidde Kagame mu bujjuvu - Watchdog Uganda\nMpulira bingi naye nsengejja, Yiino ebbaluwa Museveni gye yawandiikidde Kagame mu bujjuvu\nOWEEKITIIBWA pulezidenti Paul Kagame nkulamusizza ku lwa Bannayuganda ne ku lwange ng’omuntu.\nMpandiise okukutegeeza nti, mu ngeri etali ngenderere namaze ne nsisinkana omukazi eyakkirizza nti mmemba mu kibiina ky’abayeekera ekya Rwanda National Congress (RNC).\nOmukazi ono ye Mukankusi gwe nkakasa nti omumanyi naye nze mbadde simusisinkanangako.\nWaliwo mmemba wa NRM omukuukuutivu aludde ng’angamba nti waliwo omukyala munnansi wa Rwanda alina amawulire g’ayagala okung’amba era alina omuntu omulala gw’ayagala okujja naye gwe bayita Gasana naye ng’alina amawulire ag’omugaso g’ayagala okumpa.\nBwe nawulidde erinnya Gasana ne ndowooza nti y’oyo gwe twasoma naye e Ntare nga yandi wansi mu kibiina era ng’okumala ebbanga ddene abadde akolera mu minisitule y’ensonga z’ebweru w’eggwanga.\nEnnaku ntono eziyise bwe bazze okundaba ne nkizuula ng’ono yabadde muntu mulala nnyo ku gwe nabadde nsuubira.\nNaye nzijukira nga namulabako omulundi gumu ng’atuula ku lukiiko lw’ebyokwerinda olwa waggulu lwe baakyalira Uganda kati emyaka giyiseewo.\nBwe nababuuza kiki kye baagala okuntegeeza, Mukankusi yambuulira nti bba Rutagarama yattibwa abasajja abakolera Gavumenti ya Rwanda.\nYamenye amannya okuli: Nziiza, Munyuza n’abalala wabula ekibuuzo kiri nti kino yakikakasa atya! N’ategeeza nti abasajja abo bennyini bamwewaanirako.\nNamubuuzizza kiki ky’ayagala mmukolere kubanga ezo zibeera nsonga za munda mu ggwanga e Rwanda ye kwe kuntegeeza nti yali ayagala ntegeere ebintu ebikyamu ebigenda mu maaso e Rwanda.\nWano we yantegeerezza nti yeegatta ku bayeekera ba RNC ng’ayagala mbawagire.\nNamuteeza nti tetusobola kubayamba kubanga ebigenda mu maaso e Rwanda nsonga za munda mu ggwanga ne munnyonnyola nti, omukago gwa East Africa gwakirambika bulungi nti nsobi nnene nnyo abagwira okweyingiza mu nsonga ez’omunda mu ggwanga eddala, kubanga omugwira tayinza kutegeera nsonga za nsi eyo bulungi era basobola okukola ensobi ezitagambika.\nEkyookubiri, okweyingiza mu nsonga z’abalala kisobola okutabula entambuza y’emirimu wakati w’amawanga naddala mu by’obusuubuzi, entambula n’ebirala.\nNoolwekyo kisaana okunywerera ku nsonga ezizimba enkolagana y’amawanga gombi.\nBye namugambye teyabisanyukidde kyokka era ne mmutegeeza ne mugamba nti nja kubikutegeeza mu buwandiike.\nKu ludda olulala, Gasana yeegaanye okubeera n’akakwate ne RNC wabula yazze ng’ayagala kuyambako omukyala Omuzungu Wolfson gwe twagoba wano nga by’akola tebitegeerekeka ng’ayagala akomewo akole emirimu gye egy’obwannakyewa.\nYagambye nti bbo ng’abakolera ebweru w’eggwanga bakozeeko naye, era yantegeezezza nti ekiseera kino akolera mu kitongole ky’Abayisirayiri ekiwa Wolfson obuyambi. Mw. Rujugiro teyajja na bali abaasoose, yajja yekka, wabula yandabikira nga tayagala kutunda bizinensi ze nga bwe yasooka okukkiriza.\nYeegaana okugabirira ssente wadde okubaako n’akakwate ne Kayumba. Mu ngeri y’emu agamba nti ne bw’atunda bizinensi z’alina mu Uganda, asigala akola sente okuva mu buzinensi z’alina mu mawanga amalala nga Angola, DR Congo, n’amalala agawerera ddala munaana.\nNti singa aba ayagadde asobola bulungi okuweereza ssente okuva mu mawanga ago nti wabula talina ky’ayagala ku byabufuzi bya Rwanda era abalwanyisa Gavumenti ya Kagame tajja kubawa ssente. Yagambye nti yawagira RPF ng’asabiddwa omugenzi Rwigyema naawe kennyini.\nSsinga abeera ng’akyali kizibu eri Rwanda, amagezi amangu ge nkuwa kwe kukozesa kkooti mu Uganda okakase nti mutujju awo eby’obugagga bye bisobola okuteekebwako envumbo.\nNakuwandiikira ebbaluwa nga October 15, 2018 naye tewannyanukula, ebbaluwa eyo mwe mwali ekirowoozo ekyo. Abantu abo bonna baafuluma Uganda oluvannyuma lw’ennaku ntono nga mmaze okubasisinkana, ebbaluwa eno egenderedde kukutegeeza bye naggya ku bantu abo.\nNga bwe nakutegeeza nga tusisinkanye, tosaana kubeeramu kakunkuna kufuna ndowooza nti Uganda ewagira abayeekera.\nEkyamazima ekyo mbadde sinnaba kukiwulirako nga Rwanda egamba nti Uganda ewagira ebikolwa eby’engeri eyo.\nKye nawulira ne kye wangamba lwe twasisinkana nti waliwo abayinza okubeera nga basinziira e Uganda okuwandiika abayeekera era eno y’ensonga etwetaagisa eggye ery’awamu ligigonjoole.\nNayita Omubaka wa Rwanda mu Uganda Mugambagye ne mukwataganya ne minisita w’ensonga z’ebweru w’eggwanga kyendowooza nti kituwa ekkubo eryangu okubirondoola.\nEkikyamu kwekubeerawo nti Rwanda ekukuta n’abamu ku bakozi ba Gavumenti ya Uganda.\nMpulira bingi naye nsengejja era siyinza kuvaayo kubyasanguza okutuusa nga mmaze okubikakasa. Yoweri Kaguta Museveni Pulezidenti wa Uganda. March 10, 2019.\nWabula newankubadde nga Pulezidenti Museveni yawandiise nga March 10, 2019 n’annyonnyola, okusinziira ku nsonda ez’enjawulo e Rwanda bakyakitwala nti Museveni ayambako abayeekera abaagala okuggyako Kagame.\nTeyakomye ku kusisinkana Mukankusi yekka, alina omusajja gwe yazze naye n’ategeeza nti ye Gasana.\nOluvannyuma Museveni yasisinkanye Omugagga Tribert Rujugiro Ayabatwa era nga naye Kagame amulumiriza okuteeka ssente mu bayeekera Gavumenti ye.\nDP woes: Mao brands Muwanga Kivumbi ‘a very less intelligent legislator’


Bukedde Online - Ssempijja akutudde ddiiru ne Salim Saleh\nTONNY Ssempijja akulira ekibiina kya ‘Uganda Music Promoters and Venue Owners Net Work’ agudde mu bintu.\nGen. Salim Saleh amuwadde omulimu gw’okukwanaganya abayimbi ne bannakatemba okulaba nga batuukiriza ekirooto kyabwe eky’okuzimba ekifo we bakungaanira, okulaga emizannyo n’ebivvulu ekya ‘Nnamba One Stop Centre’.\nSsempijja yagambye nti yakwataganye dda ne Andrew Benon Kibuuka akulira abayimbi okulaba nga bafuna ettaka n’okukola ku biwandiiko byonna ebyetaagisa babizzeeyo ow’omukulu nga biteredde.\nKiddiridde abayimbi ne bannakatemba okukyalira Gen. Salim Saleh wiiki ewedde ku Serena Hotel e Mutundwe ne balemwa okuggusa obulungi ensonga eyali ebatutteyo n’abasaba baddeyo beetereeze. Wano nga Tonny Ssempijja abuuza ku mugagga Kirumira. Ku ddyo ye Gen. Salim Saleh.


Bukedde Online - Baleese obukodyo okulemesa ekiteeso ky'okuggya ekkomo ku myaka gya Pulezidenti\nObufumbo bwa Kenzo ne Remah buyuuga; Bayis...\nENKALU ku kukyusa etteeka ly’emyaka gya Pulezidenti zikyatagaza enjuyi zombi era ab’oludda oluwakanya ekiteeso bategese obulippo butaano okukiremesa okuggusibwa. Wabula n’oludda oluwagira okuggyawo ekkomo ku myaka nalwo lugambye nti lwetegese bulungi okwahhanga obukodyo bw’abawakanya ekiteeso era baakutegulula kalippo ku kalippo.\nEnkalu zaatandise ku Lwakuna, ekiteeso lwe kyabadde kisuubirwa okwanjulwa wabula ne kitateekebwa ku birina kuteesebwako nga Sipiika, Rebecca Kadaga agamba nti yeetaaga obudde okuyita mu kiteeso wamu n’ebiteeso ebirala ebiri mu kkowe lye limu.\nAb’oludda oluwakanya ekiteeso baakozesezza embeera gye baayise ey’obunkenke eyabaddewo okusaba omumyuka wa Sipiika, Jacob Oulanyah eyabadde akubiriza kw’olwo ayimirize olutuula olwo era ne bagaana n’okutuula; ekyawalirizza Oulanyah okuyimiriza olutuula n’alagira badde mu Palamenti ku Lwokubiri essaawa 8:00 ez’emisana.\nEbiteeso bibiri bye byasoose okutwalibwa mu ofiisi ya Sipiika nga kuno kuliko ekya Raphael Magyezi (Igara West) ekisaba ennyingo 102 (b) ekyusibwe. Ennyingo eno ekugira omuntu asussizza emyaka 75 okwesimbawo ku Bwapulezidenti bwa Uganda.\nEkiteeso ekyokubiri ky’eky’omubaka Patrick Nsamba (Kassanda North) ekisaba wassibwewo akakiiko akakuhhaanya ebirowoozo ku nnongoosereza zonna ezeetaagisa mu Ssemateeka kassibwewo mu bwangu; ke kaba katunula ne ku ky’emyaka gya Pulezidenti.\nOBULIPPO BUTAA NO ABAWAKANYA BWE BAT EGESE\n1Akalippo ke bakulembezza ka kulaba ng’ekiteeso ky’omubaka Nsamba kye kisooka mu ddiiro. Mu ntegeka yaabwe, ekiteeso kino bwe kireetebwa ne kitasimbirwa kkuuli, kijja kuba kibawadde omukisa okusaba Sipiika asindike ekiteeso kya Magyezi mu kakiiko akakuh− haanya ebirowoozo ku nnongoosereza za Ssemateeka zonna ezeetaagisa.\nEkiteeso kya Nsamba bakyesigamizza ku kuluhhamya Sipiika Kadaga kw’azze akola ku biteeso byonna ebizze bireetebwa nga byekuusa ku kukyusa Ssemateeka, bwe yalagira Gavumenti ng’eyita mu Minisita waayo avunaanyizibwa ku ssemateeka etegeke ennongoosereza zonna ze baagala zikolwe mu Ssemateeka nga March 2018 tannayita.\nOulanyah yabadde ategeezezza bannamawulire nti Olwokuna we lwatuukidde ng’ekiteeso kya Nsamba kyatuuseeyo dda n’ebisaanyizo byonna ate ekya Magyezi nga kibulako ennyinyonnyola enzijjuvu; wano nawo baagala beesigamewo okusaba ekiteeso ekyasoose okutuuka mu ofiisi ya Sipiika nga kijjudde kye baba basooka okuwuliriza.\nAba NRM abawagira okuggyawo ekkomo kino bakiwakanya nga bagamba nti Olwokuna we lwatuukidde ng’ekiteeso kyabwe kyatuuse dda mu ofiisi ya Sipiika nga kiriko ebyetaagisa byonna (“Notice of Motion” ne “Motion”).\nEtteeka nnamba 47 mu ntambuza Ruth Nankabirwa y’emirimu gya Palamenti lirambikanti ekiteeso kyonna okwanjulwa, kirina okuba nga kimaze ennaku ezitakka wansi wa ssatu nga kitwaliddwa mu ofiisi ya Sipiika nga kissiddwaako sitampu.\n2 Bongeddeko n’akalippo akalala ak’ekiteeso ekyokusatu ekitegekeddwa omubaka w’abakozi, Sam Lyomoki ekyagala wateekebwewo etteeka eriwa Pulezidenti abeera awummudde enkizo ez’enjawulo; omuli n’obutavunaanibwa musango gwonna.\nBaagala n’okugattako ekiteeso ekirala ekikomyawo ekkomo ku bisanja bya Pulezidenti bireme kusukkanga bibiri nga bwe kyali nga Ssemateeka tannakyusibwa mu 2005. Mu kibalo kyabwe, okweyongera kw’ebiteeso ebigwa mu ttuluba erimu kyongera okuggumiza obwetaavu bw’okussaawo akakiiko akakuhhaanya ebirowoozo by’ennongoosereza zonna ezeetaagisa mu Ssemateeka.\nOkussaawo akakiiko bujja kuba buwanguzi eri abawakanya eky’okukyusa etteeka ku myaka; wabula aba NRM nga bakulemberwa Nnampala Ruth Nankabirwa baategeezezza nti embeera zonna ezireetawo kiremya ku kiteeso kya Magyezi baazeetegekedde.\n3 Ebiteeso byonna ebitakkaanya na kuggyawo kkomo ku myaka gya Pulezidenti byakuleetebwa aba NRM okuli Nsamba ne Lyomoki era biwagirwe aba NRM n’abatalina bibiina kwe bajjira mu Palamenti.\nBakibaze nti kino kya kwongera okutemaatema mu NRM erina ababaka abangi ennyo mu Palamenti, ab’oludda oluvuganya bongere okufuna embavu. Wabula Nankabirwa yagambye nti ababaka ba NRM abawakanya ekiteeso kya Magyezi babalirwa ku ngalo era tebalina maanyi ge bayinza kwongera ku ludda luvuganya Gavumenti. Yagasseeko nti ekiteeso kya Nsamba nakyo baakiwa omukisa mu lukiiko lw’akabondo k’ababaka aba NRM kyokka abaakiwagira baali 4 bokka.\n4 Kino bakijjulirizza n’enteekateeka gye bakoze okunafuya Magyezi akulembedde ekiteeso ekiggyawo ekkomo ku myaka nga beesigama ku lipoota eyakolebwa akakiiko ka Palamenti akaaliko Magyezi nga y’amyuka Florence Kintu mu 2013 bwe kaakola lipoota ku nsonga za KCCA kyokka nga kuliko emikono gy’abamu ku babaka egigambibwa nti gyali gijingiriddwa.\nAwo we baagala beesigame basabe Sipiika, ensonga eyo eve mu mikono gy’omuntu omu, ezzibwe eri Gavumenti olw’obukulu bwayo kubanga tekibangawo omuntu ssekinnoomu okuleeta etteeka erikyusa Ssemateeka ne liyisibwa. Wabula aba NRM bagamba nti tewali tteeka lyonna likugira Magyezi kuleeta kiteeso ate naddala nga kiwagirwa ababaka abasukka mu 300.\n5 Akalippo akalala ka musango ogwatwaliddwa mu kkooti ng’oludda oluwakanya okuggyawo ekkomo ku myaka lukulembeddwa Miria Matembe. Mu musango guno, Matembe yawaabidde Ssaabawolereza wa gavumenti ng’awakanya engeri ekkomo ku bisanja bya Pulezidenti gye lyaggyibwawo.\nMu kino baagala kunaanuula Gavumenti ebeere n’eby’okukolako ebingi kigiremese okutuukiriza nsalessale wa March 2018 eyabaweebwa Sipiika. Omu ku Baminisita awagira okuggyawo ekkomo yatuuse n’okulabula nti Sipiika oba omumyuka we bw’anaagaana okukkiriza kye basaba, balina obusobozi okwekolamu omulimu ne bamuggyamu obwesige ekifo ne bakironderamu omuntu omulala anaayisaamu kye basaba kuba tekirina bwe kikontana na mateeka.\nnti ekiteeso kyonna okwanjulwa, kirina okuba nga kimaze ennaku ezitakka wansi wa ssatu nga kitwaliddwa mu ofiisi ya Sipiika nga kissiddwaako sitampu. 2 Bongeddeko n’akalippo akalala ak’ekiteeso ekyokusatu ekitegekeddwa omubaka w’abakozi, Sam Lyomoki ekyagala wateekebwewo etteeka eriwa Pulezidenti abeera awummudde enkizo ez’enjawulo; omuli n’obutavunaanibwa musango gwonna. Baagala n’okugattako ekiteeso ekirala ekikomyawo ekkomo ku bisanja bya Pulezidenti bireme kusukkanga bibiri nga bwe kyali nga Ssemateeka tannakyusibwa mu 2005. Mu kibalo kyabwe, okweyongera kw’ebiteeso ebigwa mu ttuluba erimu kyongera okuggumiza obwetaavu bw’okussaawo akakiiko akakuhhaanya ebirowoozo by’ennongoosereza zonna ezeetaagisa mu Ssemateeka. Okussaawo akakiiko bujja kuba buwanguzi eri abawakanya eky’okukyusa etteeka ku myaka; wabula aba NRM nga bakulemberwa Nnampala Ruth Nankabirwa baategeezezza nti embeera zonna ezireetawo kiremya ku kiteeso kya Magyezi baazeetegekedde. 3 Ebiteeso byonna ebitakkaanya na kuggyawo kkomo ku myaka gya Pulezidenti byakuleetebwa aba NRM okuli Nsamba ne Lyomoki era biwagirwe aba NRM n’abatalina bibiina kwe bajjira mu Palamenti. Bakibaze nti kino kya kwongera okutemaatema mu NRM erina ababaka abangi ennyo mu Palamenti, ab’oludda oluvuganya bongere okufuna embavu. Wabula Nankabirwa yagambye nti ababaka ba NRM abawakanya ekiteeso kya Magyezi babalirwa ku ngalo era tebalina maanyi ge bayinza kwongera ku ludda luvuganya Gavumenti. Yagasseeko nti ekiteeso kya Nsamba nakyo baakiwa omukisa mu lukiiko lw’akabondo k’ababaka aba NRM kyokka abaakiwagira baali 4 bokka. 4 Kino bakijjulirizza n’enteekateeka gye bakoze okunafuya Magyezi akulembedde ekiteeso ekiggyawo ekkomo ku myaka nga beesigama ku lipoota eyakolebwa akakiiko ka Palamenti akaaliko Magyezi nga y’amyuka Florence Kintu mu 2013 bwe kaakola lipoota ku nsonga za KCCA kyokka nga kuliko emikono gy’abamu ku babaka egigambibwa nti gyali gijingiriddwa. Awo we baagala beesigame basabe Sipiika, ensonga eyo eve mu mikono gy’omuntu omu, ezzibwe eri Gavumenti olw’obukulu bwayo kubanga tekibangawo omuntu ssekinnoomu okuleeta etteeka erikyusa Ssemateeka ne liyisibwa. Wabula aba NRM bagamba nti tewali tteeka lyonna likugira Magyezi kuleeta kiteeso ate naddala nga kiwagirwa ababaka abasukka mu 300. 5 Akalippo akalala ka musango ogwatwaliddwa mu kkooti ng’oludda oluwakanya okuggyawo ekkomo ku myaka lukulembeddwa Miria Matembe. Mu musango guno, Matembe yawaabidde Ssaabawolereza wa gavumenti ng’awakanya engeri ekkomo ku bisanja bya Pulezidenti gye lyaggyibwawo. Mu kino baagala kunaanuula Gavumenti ebeere n’eby’okukolako ebingi kigiremese okutuukiriza nsalessale wa March 2018 eyabaweebwa Sipiika. Omu ku Baminisita awagira okuggyawo ekkomo yatuuse n’okulabula nti Sipiika oba omumyuka we bw’anaagaana okukkiriza kye basaba, balina obusobozi okwekolamu omulimu ne bamuggyamu obwesige ekifo ne bakironderamu omuntu omulala anaayisaamu kye basaba kuba tekirina bwe kikontana na mateeka.\nAyiiridde abaana ba muggya we basatu olweje lw'obuugi n'amala ne yeewaana!; 'Tolina ky'oyinza ku nkola'\nOw'olubuto asudde omwana ku ddwaliro e Mukono-kkamera zaamukutte okuva lwe yayingidde ne gyeyatolokedde


Koluneeriyo Afuna Omwoyo Omutukuvu | Ekitabo ky’Abaana\nBISOME MU Afrikaans Albanian American Sign Language Amharic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangal Kwanyama Latvian Lhukonzo Lingala Lithuanian Lomwe Low German Lucholi Luganda Luo Luswayiri Luwalabu Macedonian Macua Malagasy Malay Malayalam Mam Marathi Maya Mazatec (Huautla) Mexican Sign Language Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sranantongo Sunda Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nMu Kayisaaliya waaliyo omusajja ayitibwa Koluneeriyo eyali akulira ekibinja ky’abasirikale. Wadde nga teyali Muyudaaya, Abayudaaya baamussangamu nnyo ekitiibwa. Yayambanga abaavu n’abo abaali mu bwetaavu. Koluneeriyo yali akkiririza mu Yakuwa era yamusabanga bulijjo. Lumu, malayika yalabikira Koluneeriyo n’amugamba nti: ‘Katonda awulidde okusaba kwo. Tuma abasajja bagende mu kibuga ky’e Yopa, Peetero gy’abeera, bamukuyitire.’ Amangu ago Koluneeriyo yatuma abasajja basatu okugenda e Yopa, ekyali mayiro 30 ebukiikaddyo wa Kayisaaliya.\nPeetero bwe yali mu Yopa, yafuna okwolesebwa. Yalaba ensolo Abayudaaya ze baali batakkirizibwa kulya, era n’awulira eddoboozi nga limugamba azirye. Peetero yagaana okulya, n’agamba nti: ‘Siryangako nsolo eteri nnongoofu.’ Eddoboozi lyamugamba nti: ‘Lekera awo okutwala ensolo ezo ng’ezitali nnongoofu. Katonda azitukuzza.’ Eddoboozi era lyamugamba nti: ‘Waliwo abasajja basatu abali ku luggi lwo. Genda nabo.’ Peetero yagenda ku luggi n’abuuza abasajja abo ekyali kibaleese. Baamugamba nti: ‘Koluneeriyo Omuruumi, akulira ekibinja ky’abasirikale, y’atutumye gy’oli. Ayagala ogende ewuwe mu Kayisaaliya.’ Peetero yayingiza abasajja abo mu nju ye n’abasaba basule. Ku lunaku olwaddako, yagenda nabo e Kayisaaliya, awamu n’ab’oluganda abamu ab’omu Yopa.\nKoluneeriyo bwe yalaba Peetero, yafukamira. Naye Peetero yamugamba nti: ‘Yimuka! nange ndi muntu buntu. Katonda antumye nzije ewuwo, wadde ng’Abayudaaya tebakkirizibwa kugenda mu nnyumba z’Ab’amawanga. Kati mbuulira lwaki wantumizza.’\nKoluneeriyo yagamba Peetero nti: ‘Ennaku nnya emabega bwe nnabadde nsaba, malayika yaŋŋambye nkutumye. Tukwegayiridde, tuyigirize ekigambo kya Yakuwa.’ Peetero yagamba nti: ‘Nkirabye nti Katonda tasosola mu bantu. Akkiriza omuntu yenna ayagala okumusinza.’ Peetero yabayigiriza ebintu bingi ebikwata ku Yesu. Oluvannyuma omwoyo omutukuvu gwakka ku Koluneeriyo ne ku abo bonna be yali nabo, era bonna baabatizibwa.\n“Mu buli ggwanga omuntu amutya n’akola ekituufu amukkiriza.”—Ebikolwa 10:35\nEbibuuzo: Lwaki Peetero yagaana okulya ensolo ezitaali nnongoofu? Lwaki Yakuwa yagamba Peetero okugenda mu nnyumba ya Munnaggwanga?\nObadde Okimanyi?—Apuli 2015


Abakyala b’e Kassanda beekokkola abasajja...\nOkusinziira ku Lady Snear (ku kkono) nga ye maneja w’abayimbi bano bombi, eky’okuleeta Wonellah (ku ddyo) tekitegeeza nti Izon T (mu katono) yaggwaamu wabula akikoze olw’okussaawo okuvuganya okw’amaanyi mu bayimbi be bonna.\nOno agaanye n’ebigambo ebibadde biyitiηηana nti baayawukana ne Izon T n’agamba nti akyakola nga maneja wa Izon T era nga n’ekiwandiiko ekibagatta kikyaliko era kiraga nti akyali mu kibiina kya Snear Music.\nYawaanye Wonellah nga bwali omuyitirivu mu kukuba emiziki nga yasoose n’akayimba ka “Kassuukali”. Izon T nga bamutaddeko embooko NG’OGGYEKO entujjo ya komedi etuumiddwa ‘Comedy kalakata’ okuteeka abawagizi ku bunkenke, ne bakazannyirizi buli omu awera kulagako ku munne.\nAbantu beesunga entujjo eno etegekeddwa ku Bivally Hill e Kansanga ku Lwokutaano luno nga March 20, nga bagamba nti “ddala eno egenda kubeera kalakata…” Entujjo eno ewomeddwaamu omutwe Godi Godi owa Bukedde Fa Ma ekuηηanyizza bakazannyirizi ab’amannya mu ggwanga era bano bagenda kuttunka olwo abawagizi basalewo ani asinga. “Kino tekibangawo.\nGodi Godi ku luno mbaleetedde bakazannyirizi abalala okuli; MC Mariachi, Maurana ne Reign, Madrat ne Chiko, Kapale, Jjajja Bruce, Alex Muhangi, Snake & Zoolo n’abalala


Bukedde Online - Giigino emisolo gy'amayumba egitiisizza balandiroodi\nAb’akatale k’e Bugoloobi bagobye aba Multiplex...\nBANNANYINI mayumba bali mu kusattira olw’emisolo emingi gye babasaba okusasulira amayumba ge babadde balowooza okuggyamu fiizi z’abaana ne ssente z’okubayamba mu bukadde. Ebibonerezo ebiteekeddwa ku misolo omuli n’okubawambako amayumba bw’oba olemereddwa okusasula kye kisinze okubatiisa. Egimu ku misolo egisattiza abantu kuliko: ‘‘Property Tax, Property Rate ne Ground Rate’’ era nga kyangu omuntu omu okwesanga ng’alina okusasula emisolo gy’onsatule.\nAb’e Kira Munisipaali baatandise dda okuggala amayumba g’abantu agatannaba kusasula musolo gw’amayumba nga bannannyini mayumba bakaaba nti amayumba baagazimba mu ssente za looni ate ng’olumu n’abapangisa tebabasasula.\nAba akeedi bagamba nti emyaliiro egya waggulu wadde bagibala, kyokka egimu gibeerawo olubeerera nga tebafunyeeko mupangisa yenna agipangisa.\nOmusolo gw’amayumba gwatandise dda okutabula abakulembeze era Joseph Luzige ssentebe wa disitulikiti y’e Mityana gye buvuddeko yatabuse n’omubaka omukazi owa disitulikiti, Judith Nabakooba.\nObuzibu bwavudde ku Luzige n’olukiiko lwa disitulikiti okusalawo okutandika okusolooza omusolo gwa Property Rate mu disitulikiti ekintu Nabakooba ky’awakanya nti bakireese kutulugunya bantu be.\nGerald Lumbuye, Meeya wa munisipaali ya Makindye Ssaabagabo mu Wakiso agamba nti bo omusolo ku mayumba g’abapangisa batwala ebitundu 8 ku 100 ku ssente ezikuhh− anyizibwa wonna buli mwaka.\nPROPERTY TAX Kiddiridde ekitongole ky’ebyemisolo ekya URA okutandika okuwandiika bannannyini mayumba n’ekigendererwa ky’okubaggyako omusolo gw’ennyumba z’abapangiza ogwa Property Tax.\nIan Rumanyika, omumyuka w’omwogezi wa URA yagambye nti omusolo gwa Property Tax guli mu tteeka erifuga ennyingiza y’abantu. Etteeka liragira buli muntu okusasula omusolo gw’amayumba ku ssente ezisukka 2,820,000/- n’okudda waggulu buli mwaka okuva mu ssente z’asolooza ku bapangisa okusasula omusolo guno.\nBagatta ssente zonna z’oyingiza omwaka ne batoolako ebitundu 20 ku buli 100 ze batwala nti ozeeyambisa okuddaabiriza ennyumba. Olwo eziba zisigaddewo ze bakubisaamu ne bakutoolako ebitundu 20 ng’omusolo.\nOkugeza ennyumba bwe ziba zivaamu 10,000,000/- omwaka olina okutoolako ebitundu 20 ku buli 100 ez’enkana 2,820,000/- olwo n’osigaza 7,180,000/-. Ku 7,180,000/- kwe babala ebitundu 20 ku 100 ze weeyambisa okudaabiriza ennyumba era nga zenkana 1,430,6000/-.\nBakitwala nti abapangisa we baviira mu nnyumba baleka bagyonoonye awamu n’okusasula ebintu ng’amazzi ge bayinza okuleka nga tebasasasudde. Ssente eziba zisigaddewo 5,744,000 ze zirina okuweebwako omusolo gwa bitundu 20 ku 100 buli mwaka nga z’enkana 1,148,800/-.\nRumanyika yagambye nti omusolo ku mayumba wadde guwulikika ng’omupya mu matu g’abantu, gubaddewo ekiseera kiwanvu era abamu baludde nga bagusasula. Yagambye nti kati baatandise enkola y’okweyambisa obukiiko bw’ebyalo, ekitongole kya KCCA oba ku Munisipaali n’abakessi baabwe okubayambako okumanya abantu abalina abapangisa mu buli kitundu ne ssente ze basasula.\nPROPERTY RATE Guno omusolo gusoloozebwa Gavumenti z’ebitundu era guli mu tteeka lya Local Government (Rating) Act, 2005. Omusolo guno gugerekebwa okusinziira ku ssente nnannyini nnyumba z’afuna mu nnyumba z’abapangisa ne za bizinensi omwaka. Ennyumba z’abapangisa zigerekebwa mu ngeri ya njawulo okuva ku za bizinensi, kyokka ezisulwamu tezijjibwako musolo.\nSsente zigerekebwa okusinziira ku kika ky’ennyumba, ng’ezisulwamu n’ez’abapangisa zisasula ssente za njawulo buli mwaka.\nENNYUMBA Z’ABAPANGISA EZISULWAMU Bagatta omuwendo gw’amayumba oba emizigo gy’abapangisa gyonna awamu ne bafunamu omugatte gwa ssente nnannyini z’ayingiza omwaka ogumu. Ku muwendo gwe bafunye batoolako ssente za myezi esatu. Ekibakoza kino bakitwala nti lye bbanga nnannyini nju lyayinza okumala nga tafunye mupangisa ku nnyumba ze. Ssente z’emyezi omwenda eziba zisigadde, babalirira ebitundu 22 ku 100 ne bazitoolako.\nZino bazitwala nti nnannyini yazeeyambisa mu bintu ng’okusasula amasannyalaze, amazzi, ebyokwerinda n’ebyetaago ebirala. Olwo omuwendo gwe babeera basigazzaawo, bakubisaamu ebitundu mukaaga ku 100, omuwendo oguvaamu gwe musolo gw’olina okusasula buli mwaka.\nOkugeza olina emizigo 10 nga buli gumu ogupangisa emitwalo 10 omwezi. Omwaka oyingiza 12,000,000/-. Bwe baba bakubalirira batoolako ssente za myezi esatu olwo ne bakitwala nti oyingiza 9,000,000/-. Batoola ebitundu 22 ku buli 100 ku 9,000,000/- ne bamanya nti z’okozesa mu kukuuma ennyumba. Zino zibeera 1,980,000/-.\nGuno omuwendo bagutoola ku bukadde omwenda ne basigazaawo 7,020,000/- ze balina okugerekerako omusolo. Babala ebitundu 6 ku buli 100 eza 7,020,000/- ne bazigulekera nga z’olina okusasula omwaka, era zibeera 421,2000/-. Bwe babeera babala ennyumba zonna nga tebafuddeyo oba zirimu abapangisa oba tebannayingira kasita zibeera z’abapangisa. Ssente zino zigerekebwa nga za kumala emyaka etaano.\nENNYUMBA ZA BIZINENSI Muno mugwamu zi akeedi n’ennyumba za bizinensi endala. Kyokka zino bwe baba bagereka, obutafaanana na nnyumba ezisulwamu, wano ku ssente z’oyingiza mu mwaka batoolako emyezi ena mu kifo kyesatu. Bwe kituuka mu kugereka ssente z’oyingiza mu myezi ena egiba gisigaddewo, babalirira ebitundu 40 ku 100 mu kifo ky’ebitundu 22 eziri ku nnyumba ezisulwamu. Ekibakozesa kino bakimanyi nti bannannyini mayumba basaasaanya ssente nnyingi ku bintu ng’amasannyalaze n’ebyokwerinda.\nOkugeza, bw’obeera n’ennyumba z’amaduuka 5, nga buli limu likusasula 200,000/- omwezi obeera oyingiza 1,000,000/- omwezi mu mayumba gonna. Babala nti omwaka oyingiza obukadde 12. Kuno kwe batoola emyezi ena n’osigazaawo emyezi munaana kwe balina okusinziira nga bagereka. Bakitwala nti oyingiza obukadde 8,000,000/-. Babala ebitundu 40 ez’obukadde omunaana ne bafunamu 3,200,000/-. Zino ze ssente ze batoola ku bukadde omunaana ne basigazaawo 4,800,000/-. Bakubisa ebitundu 6 ku 100 eza 4,800,000/- ne bafunamu 288,000/- era nga zino zooteekeddwa okusasula buli mwaka. Ennyumba z’amaduuka omutannayingirwa bapangisa nazo zibalibwa ssente nnannyini z’asobola okufunamu ne bazigatta ku zirimu abapangisa.\nBW’OBA TOMATIDDE OSOBOLA OKWEKUBIRA ENDUULU Asuman Basalirwa, ssentebe wa kkooti ya Valuation Court eya KCCA evunaanyizibwa okuwulira okwemulugunya kw’abantu ku ssente eziba zibagerekeddwa mu Kampala yagambye nti omuntu bw’abatwalira okwemulugunya batuula ne basalawo okuzikendeezaako, okuzongerako oba okuzirekerayo.\nNnannyini nnyumba oba ekizimbe alina okutwala okwemulugunya ku kitebe kya KCCA ku City Hall n’abuuza omuwandiisi wa Valuation Court. lBamuwa ebbaluwa gye bayita Objection Form gy’alina okujjuza ng’ataddemu ebimukwatako ng’amannya ge awamu n’ebikwata ku nnyumba ye.\nKkooti eteekawo olunaku kwe bawuliriza omusango, era ng’omuwaabi n’oludda lwa KCCA balina okubeerawo ne banyonnyola ensonga.


Oyinza Otya Okuganyulwa mu Bujjuvu mu Bintu Yakuwa by’Atuwa? | Ogw’Okusoma\nMugonjoole Obutakkaanya mu Ngeri ey’Okwagala\n“Mugende Mufuule Abantu b’Omu Mawanga Gonna Abayigirizwa”\nBayibuli Ekyeyongera Okukyusa Obulamu Bwo?\nGanyulwa mu Bujjuvu mu Bintu Yakuwa by’Atuwa\nOKUVA MU TTEREKERO LYAFFE “Abo Abakwasiddwa Omulimu”\nOmunaala gw'Omukuumi—Ogw'Okusoma mu Kibiina | Maayi 2016\nBISOME MU Albanian American Sign Language Amharic Angolan Sign Language Argentinean Sign Language Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga (Malawi) Chitumbuka Chiyao Chuvash Colombian Sign Language Croatian Czech Danish Dutch Ecuadorian Sign Language Efik English Estonian Fijian Finnish Finnish Sign Language French Georgian German German Sign Language Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Lucholi Luganda Lunyankore Luo Luswayiri Luwalabu Macedonian Macua Malagasy Malay Malayalam Marathi Maya Mexican Sign Language Mixe Mongolian Moore Ndau Ndebele (Zimbabwe) Nepali Nigerian Pidgin Norwegian Nyungwe Okpe Oromo Ossetian Pangasinan Papiamento (Curaçao) Persian Peruvian Sign Language Polish Polish Sign Language Portuguese Punjabi Quechua (Bolivia) Romanian Russian Russian Sign Language Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Venezuelan Sign Language Vietnamese Waray-Waray Wolaita Yoruba Zande Zapotec (Isthmus)\n“Nze Yakuwa, nze Katonda wo, akuyigiriza osobole okuganyulwa.”—IS. 48:17.\nENNYIMBA: 117, 114\nKiki ekiyinza okutulemesa okuganyulwa mu bujjuvu mu bintu Yakuwa by’atuwa?\nMagezi ki agayinza okutuyamba okuganyulwa mu bitabo byonna ebiri mu Bayibuli?\nTuyinza tutya okuganyulwa mu bintu ebiba biwandiikiddwa okuyamba abaana, abavubuka, n’abantu abatali Bajulirwa ba Yakuwa?\n1, 2. (a) Abajulirwa ba Yakuwa batwala batya Bayibuli? (b) Kitabo ki ekya Bayibuli ekisinga okukunyumira?\nABAJULIRWA BA YAKUWA baagala nnyo Bayibuli. Bayibuli etuwa obulagirizi obwesigika era etuyamba okubudaabudibwa n’okuba n’essuubi. (Bar. 15:4) Bayibuli tetugitwala ng’ekitabo ekirimu amagezi g’abantu, wabula tugitwala “ng’ekigambo kya Katonda.”—1 Bas. 2:13.\n2 Kya lwatu nti buli omu ku ffe alina ebitabo ebisinga okumunyumira mu Bayibuli. Abamu banyumirwa nnyo okusoma ebitabo by’Enjiri, ebituyamba okulaba engeri Yesu gye yayolekamu engeri za Yakuwa. (Yok. 14:9) Abalala baagala nnyo okusoma ebitabo by’obunnabbi, gamba ng’ekitabo ky’Okubikkulirwa ekituyamba okumanya “ebintu ebiteekwa okubaawo amangu.” (Kub. 1:1) Ate era ffenna tubudaabudibwa nnyo mu kusoma ekitabo kya Zabbuli era tuganyuddwa nnyo mu kukolera ku magezi agali mu kitabo ky’Engero. Mazima ddala Bayibuli kitabo ekiganyula buli omu.\n3, 4. (a) Tutwala tutya ebitabo byaffe? (b) Bitabo ki bye tufuna nga bikubiddwa okuyamba abantu ab’ebiti ebitali bimu?\n3 Olw’okuba twagala nnyo Bayibuli, twagala nnyo n’ebitabo byaffe ebinnyonnyola Bayibuli. Tusiima nnyo emmere ey’eby’omwoyo gye tufuna okuyitira mu bitabo, brocuwa, magazini, ne mu bintu ebirala. Tukimanyi nti ebintu ebyo Yakuwa by’atuwa bituyamba okuba obulindaala mu by’omwoyo, okuliisibwa obulungi, n’okuba “abanywevu mu kukkiriza.”—Tit. 2:2.\n4 Ng’oggyeeko ebitabo ebikubibwa okuyamba Abajulirwa ba Yakuwa bonna awamu, tufuna n’ebitabo ebinnyonnyola Bayibuli ebikubibwa okuyamba abantu ab’ebiti ebitali bimu. Ng’ekyokulabirako, ebimu bikubibwa okuyamba abaana n’abavubuka; ate ebirala bikubibwa okuyamba abazadde. Bingi ku bitabo byaffe awamu n’ebyo ebiri ku mukutu gwaffe ogwa Intaneeti bitegekebwa okuyamba abantu abatali Bajulirwa ba Yakuwa. Okuba nti Yakuwa atuwadde emmere ey’eby’omwoyo ennyingi bw’etyo, kiraga nti atuukirizza ekyo kye yasuubiza nti: “Aliteekerateekera amawanga gonna ekijjulo eky’ebya ssava.”—Is. 25:6.\n5. Kiki ekireetera Yakuwa essanyu?\n5 Bangi ku ffe tuyinza okuba nga tuwulira nti obudde bwe tulina tebutumala kusoma Bayibuli n’ebitabo byonna ebiginnyonnyola. Naye Yakuwa asanyuka nnyo bw’alaba nga tufuba ‘okukozesa obulungi ebiseera byaffe’ okusoma Bayibuli obutayosa n’okwesomesa. (Bef. 5:15, 16) Ekituufu kiri nti ebitabo byonna bye tufuna tuyinza obutabisoma mu ngeri y’emu. Kyokka waliwo ekintu kye tulina okwegendereza. Kintu ki ekyo?\n6. Ndowooza ki eyinza okutulemesa okuganyulwa mu bujjuvu mu bimu ku bintu eby’omwoyo Yakuwa by’atuwa?\n6 Singa tulowooza nti ebintu ebimu ebiri mu Bayibuli oba ebifulumira mu bitabo byaffe tebitukwatako, tuyinza okufiirwa emiganyulo egibirimu. Ng’ekyokulabirako, watya singa tuwulira nti ekitundu ekimu ekya Bayibuli tekikwata ku mbeera yaffe? Oba watya singa ekitabo ekimu kikwata ku kiti ky’abantu abamu kyokka nga ffe tetugwa mu kiti ekyo? Ebitundu ng’ebyo tutera obutabissaako nnyo mwoyo oba oluusi ne tutabisomera ddala? Bwe kiba kityo, tuyinza okwesanga nga tufiirwa ebintu bingi ebyandituganyudde. Tuyinza tutya okwewala okugwa mu mutego ogwo? Ffenna tusaanidde okukijjukira nti Katonda ye Nsibuko y’emmere ey’eby’omwoyo gye tufuna. Okuyitira mu nnabbi Isaaya, Katonda yagamba nti: “Nze Yakuwa, nze Katonda wo, akuyigiriza osobole okuganyulwa.” (Is. 48:17) Kati ka twetegereze ebintu bisatu ebisobola okutuyamba okuganyulwa mu bitabo byonna ebya Bayibuli ne mu bitundu ebitali bimu ebifulumira mu bitabo byaffe.\nEBINAATUYAMBA OKUGANYULWA MU KUSOMA BAYIBULI\n7. Lwaki tulina okuba n’endowooza ennuŋŋamu nga tusoma Bayibuli?\n7 Soma ng’olina endowooza ennuŋŋamu. Bayibuli egamba nti “buli Kyawandiikibwa kyaluŋŋamizibwa Katonda, era kigasa.” (2 Tim. 3:16) Kyo kituufu nti ebitundu ebimu ebya Bayibuli byawandiikibwa nga bikwata ku muntu omu oba ku bantu abamu. Eyo ye nsonga lwaki tusaanidde okusoma Bayibuli nga tulina endowooza ennuŋŋamu. Ow’oluganda omu agamba nti: “Bwe mba nsoma Bayibuli, nkijjukira nti ekitundu ekimu kisobola okubaamu eby’okuyiga bingi. Ekyo kinnyamba okufumiitiriza ennyo ku bye mba nsoma.” Bwe tuba tugenda okusoma Ekigambo kya Katonda, tusaanidde okusooka okusaba Katonda atuyambe okuba n’endowooza ennuŋŋamu era atuwe amagezi tusobole okulaba ebintu by’ayagala tuyige.—Ezer. 7:10; soma Yakobo 1:5.\nOganyulwa mu bujjuvu mu kusoma Bayibuli? (Laba akatundu 7)\n8, 9. (a) Bwe tuba tusoma Bayibuli, bibuuzo ki bye tuyinza okwebuuza? (b) Ebisaanyizo abakadde bye balina okutuukiriza bituyigiriza ki ku Yakuwa?\n8 Baako bye weebuuza. Bw’oba olina ekitundu kyonna ky’osoma mu Bayibuli, siriikiriramu weebuuze ebibuuzo nga bino: ‘Bye nsomye binjigiriza ki ku Yakuwa? Nnyinza ntya okubikolerako mu bulamu bwange? Nnyinza ntya okubikozesa okuyamba abalala?’ Bwe tufumiitiriza ku bibuuzo ng’ebyo, kijja kutuyamba okuganyulwa mu bujjuvu mu kusoma Bayibuli. Ng’ekyokulabirako, lowooza ku bisaanyizo omuntu by’alina okutuukiriza okusobola okufuuka omukadde. (Soma 1 Timoseewo 3:2-7.) Okuva bwe kiri nti bangi ku ffe tetuweereza nga bakadde, tuyinza okulowooza nti ebyo ebiri mu nnyiriri ezo tebitukwatako. Naye bwe tulowooza ku bimu ku by’okuddamu mu bibuuzo bino wammanga, tujja kukiraba nti ebyo ebyogerwako mu nnyiriri ezo bituganyula ffenna mu ngeri ezitali zimu.\n9 Binjigiriza ki ku Yakuwa? Okuba nti Yakuwa yateekawo ebisaanyizo ebyo, kiraga nti asuubira abo abatwala obukulembeze mu kibiina okutuukanya obulamu bwabwe n’emitindo gye egy’obutuukirivu. Abasuubira okuteerawo abalala ekyokulabirako ekirungi era abasuubira okuyisa obulungi ekibiina, “kye yagula n’omusaayi gw’Omwana we.” (Bik. 20:28) Yakuwa ayagala tuwulire nti ddala abakadde mu kibiina ba bukuumi gye tuli. (Is. 32:1, 2) N’olwekyo, okusoma ku bisaanyizo abakadde bye balina okutuukiriza kituyamba okukiraba nti Yakuwa atufaako nnyo.\n10, 11. (a) Tuyinza tutya okuganyulwa mu kusoma ku bisaanyizo abakadde bye balina okutuukiriza? (b) Ennyiriri ezoogera ku bisaanyizo ebyo tuyinza tutya okuzikozesa okuyamba abalala?\n10 Ebintu bino nnyinza ntya okubikolerako mu bulamu bwange? Buli luvannyuma lwa kiseera, buli mukadde asaanidde okwekebera okulaba obanga akyatuukiriza ebisaanyizo ebyo, kimuyambe okumanya we yeetaaga okulongoosaamu. Ow’oluganda “aluubirira okuba omulabirizi” asaanidde okufumiitiriza ennyo ku bisaanyizo ebyo, kubanga kimwetaagisa okufuba okubituukiriza. (1 Tim. 3:1) Mu butuufu, buli Mukristaayo asobola okuganyulwa mu kufumiitiriza ku bisaanyizo ebyo kubanga bingi ku byo byogera ku bintu Yakuwa bye yeetaagisa Abakristaayo bonna. Ng’ekyokulabirako, ffenna tulina okwewala okuba abakakanyavu era tulina okuba n’endowooza ennuŋŋamu. (Baf. 4:5; 1 Peet. 4:7) Abakadde bwe bateekawo ekyokulabirako ekirungi, tubaako bingi bye tubayigirako era ne tubakoppa.—1 Peet. 5:3; Beb. 13:7.\n11 Ebintu bino nnyinza ntya okubikozesa okuyamba abalala? Tusobola okukozesa ennyiriri ezoogera ku bisaanyizo by’abakadde okuyamba abayizi baffe aba Bayibuli okukitegeera nti abo abatwala obukulembeze mu kibiina kya Yakuwa ba njawulo ku bakulembeze b’amadiini ga Kristendomu. Ate era bwe tusoma ku bisaanyizo ebyo, kituyamba okulaba nti abakadde bafuba nnyo okubituukiriza tusobole okuganyulwa. Ekyo bwe tukifumiitirizaako, kituleetera okwongera okubassaamu ekitiibwa. (1 Bas. 5:12) Gye tukoma okussa ekitiibwa mu bakadde, nabo gye bakoma okuba abasanyufu.—Beb. 13:17.\n12, 13. (a) Ebitabo n’ebintu ebirala omuddu omwesigwa by’atuwadde tuyinza kubikozesa kunoonyereza ku ki? (b) Waayo ekyokulabirako ekiraga engeri okunoonyereza gye kiyinza okutuyamba okuyiga ebintu ebirala bye tutandisobodde kulaba mangu.\n12 Noonyereza. Bwe tukozesa ebitabo n’ebintu ebirala omuddu omwesigwa by’atuwadde, tusobola okunoonyereza ku bintu nga bino:\nAni yawandiika ekitundu kino ekya Bayibuli?\nKyawandiikirwa wa era ddi lwe kyawandiikibwa?\nBintu ki ebikulu ebyaliwo mu kiseera ekitabo kya Bayibuli kino mwe kyawandiikirwa?\nOkumanya ebintu ng’ebyo kisobola okutuyamba okuyiga ebintu ebirala bye tutandisobodde kulaba mangu.\n13 Ng’ekyokulabirako, lowooza ku ebyo ebiri mu Ezeekyeri 14:13, 14. Wagamba nti: “Ensi bw’eyonoona mu maaso gange n’etekuuma bwesigwa, nja kugigololera omukono gwange ngirwanyise, nsanyeewo amaterekero gaayo ag’emmere. Nja kugireetamu enjala nzite abantu baamu bonna n’ensolo. ‘Abasajja bano abasatu; Nuuwa, Danyeri, ne Yobu, ne bwe bandibadde mu nsi eyo, bandiwonyezza bulamu bwabwe bwokka olw’obutuukirivu bwabwe,’ bw’ayogera Yakuwa Mukama Afuga Byonna.” Bwe tunoonyereza, tukizuula nti ekitundu ekyo eky’ekitabo kya Ezeekyeri kyawandiikibwa awo nga mu mwaka gwa 612 E.E.T. Mu kiseera ekyo, Nuuwa ne Yobu baali baafa dda era Yakuwa yali akyajjukira obwesigwa bwe baayoleka nga bamuweereza. Kyokka ye Danyeri yali akyali mulamu. Mu butuufu, Yakuwa we yagambira nti Danyeri yali mutuukirivu nga Nuuwa ne Yobu, Danyeri ayinza okuba nga yali anaatera okuweza emyaka 20 oba ng’agiyisizzaamu katono. Ekyo kituyigiriza ki? Yakuwa alaba engeri abaweereza be bonna gye bafuba okumuweereza n’obwesigwa era abasiima nnyo, ka babe bakulu oba bato.—Zab. 148:12-14.\nGANYULWA MU BITABO EBITALI BIMU\n14. Ebitabo ebikubibwa okuyamba abaana bibaganyula bitya, era biyinza bitya okuganyulwa n’abantu abalala? (Laba ekifaananyi ku lupapula 23.)\n14 Nga bwe tuganyulwa mu kusoma ebitundu byonna ebiri mu Kigambo kya Katonda, bwe tutyo bwe tuganyulwa ne mu kulya emmere yonna ey’eby’omwoyo gye tufuna. Lowooza ku byokulabirako bino. Ebintu ebitegekebwa okuyamba abaana n’abavubuka. Mu myaka egiyise, wabaddewo ebitabo bingi ebikubiddwa okuyamba abaana n’abavubuka.  Ebimu ku bitabo ebyo byategekebwa okubayamba okwaŋŋanga okupikirizibwa kwe boolekagana nakwo ku ssomero oba okusoomooza kwe bafuna mu kiseera ekya kaabuvubuka. Ffenna tuyinza tutya okuganyulwa mu kusoma ebitabo ebyo? Bwe tusoma ebitabo ebyo, kituyamba okumanya okusoomooza abaana abaweereza Yakuwa n’obwesigwa kwe boolekagana nakwo. N’ekivaamu, tuba tusobola okubayamba n’okubazzaamu amaanyi.\n15. Lwaki Abakristaayo abakulu basaanidde okusoma ebitabo ebyategekebwa okuyamba abaana?\n15 Bingi ku bintu ebisoomooza ebyogerwako mu bitabo ebyo ne mu bitundu ebyo, tebikwata ku bavubuka bokka. Ffenna twetaaga okulwanirira okukkiriza kwaffe, okwefuga, okwewala okutwalirizibwa okupikirizibwa, okwewala emikwano emibi, n’eby’okwesanyusaamu ebitasaana. Ensonga ezo awamu n’endala nnyingi zoogerwako mu bitabo ebyakubibwa okuyamba abatiini. Ddala Abakristaayo abakulu bandirowoozezza nti bo tebasaanidde kusoma bitabo ebyategekebwa okuyamba abaana? Nedda! Wadde ng’ebitabo ebyo byawandiikibwa mu ngeri esikiriza abaana n’abavubuka, amagezi agabirimu geesigamiziddwa ku Byawandiikibwa era ffenna gatuganyula.\n16. Mu ngeri ki endala ebitabo byaffe gye biyambamu abaana?\n16 Ng’oggyeeko okuba nti ebitabo byaffe biyamba abaana okwaŋŋanga ebizibu bye boolekagana nabyo, era bibayamba okukula mu by’omwoyo n’okunyweza enkolagana yaabwe ne Yakuwa. (Soma Omubuulizi 12:1, 13.) Ne mu ngeri eyo, ebitabo ebyo bisobola okuyamba n’Abakristaayo abakulu. Ng’ekyokulabirako, Awake! eya Apuli 2009 yalimu ekitundu ekyalina omutwe “Abavubuka . . . Nnyinza Ntya Okunyumirwa Okusoma Bayibuli?” Ekitundu ekyo kyalimu amagezi agatali gamu era kyalimu n’akasanduuko omuntu ke yali ayinza okusalamu n’akateeka mu Bayibuli okumuyamba okumanya engeri gy’ayinza okugisomamu. Abantu abakulu nabo baaganyulwa mu kitundu ekyo? Mwannyinaffe omu omufumbo ow’emyaka 24 era omuzadde, yagamba nti: “Bulijjo kyali kinzibuwalira okumanya engeri gye nnyinza okusomamu Bayibuli obulungi. Nnakolera ku magezi agali mu kitundu ekyo, era akasanduuko akaalimu kannyambye nnyo. Kati mba nneesunga okusoma Bayibuli. Kati ndaba engeri ebitabo bya Bayibuli gye bikwataganamu obulungi. Sinyumirwangako kusoma Bayibuli nga bwe kiri kati.”\n17, 18. Okusoma ebitabo n’ebitundu ebitegekebwa okuyamba abantu abatali Bajulirwa ba Yakuwa kituganyula kitya? Waayo ekyokulabirako.\n17 Ebintu ebitegekebwa okuyamba abantu abatali Bajulirwa ba Yakuwa. Okuva mu 2008 tubadde tunyumirwa nnyo okusoma Omunaala gw’Omukuumi ogw’okusoma mu kibiina, okusingira ddala ogutegekebwa okuyamba Abajulirwa ba Yakuwa. Kati ate magazini zaffe ezikubibwa okusingira ddala okuyamba abantu abatali Bajulirwa ba Yakuwa? Zisobola okutuganyula? Lowooza ku kyokulabirako kino. Kuba akafaananyi ng’emboozi ya bonna egenda kutandika era ng’omuntu gwe wayita okujja mu nkuŋŋaana azze. Kya lwatu nti ekyo kikusanyusa nnyo. Ng’emboozi egenda mu maaso, oba olowooza ku muntu oyo era ogezaako okweteeka mu bigere bye. N’ekivaamu oyongera okusiima amazima agakwata ku nsonga eyogerwako mu mboozi eyo.\n18 Bwe kityo bwe kiri ne bwe kituuka ku bitabo byaffe ebikubibwa okuyamba abantu abatali Bajulirwa ba Yakuwa. Ng’ekyokulabirako, Omunaala gw’Omukuumi ogwa bonna gunnyonnyola ensonga ezitali zimu ez’omu Byawandiikibwa mu ngeri eyanguyira n’omuntu atali Mujulirwa wa Yakuwa okuzitegeera obulungi. N’ebitundu ebiri ku mukutu gwaffe ogwa jw.org, gamba ng’ebyo ebiri wansi w’omutwe “Bayibuli Eddamu Ebibuuzo Bino” ne “Ebibuuzo Abantu Bye Batera Okwebuuza,” nabyo byangu okutegeera. Bwe tusoma ebintu ebyo, kituyamba okwongera okusiima amazima ge tubadde tumanyi obulungi. Ate era tuyiga engeri endala gye tusobola okunnyonnyolamu abantu ensonga ezitali zimu nga tubuulira. Magazini ya Awake! nayo etuyamba okwongera okulaba obukakafu obulaga nti ddala Katonda gy’ali, era etuyamba okumanya engeri gye tuyinza okulwaniriramu okukkiriza kwaffe.—Soma 1 Peetero 3:15.\n19. Tuyinza tutya okulaga nti tusiima Yakuwa olw’ebintu by’atuwa?\n19 Tewali kubuusabuusa nti Yakuwa atuwadde ebintu bingi ebituyamba ennyo mu by’omwoyo. (Mat. 5:3) Ka ffenna tweyongere okukozesa mu bujjuvu ebintu byonna Yakuwa by’atuwa. Bwe tukola tutyo, kiraga nti tusiima Oyo atuyigiriza tusobole okuganyulwa.—Is. 48:17.\n^  (akatundu 14) Ebimu ku bintu ebyategekebwa okuyamba abavubuka mwe muli akatabo Questions Young People Ask—Answers That Work, Omuzingo 1 ne 2, n’ebitundu wansi w’omutwe “Young People Ask,” ku Intaneeti.\nOMUNAALA GW'OMUKUUMI—OGW'OKUSOMA MU KIBIINA Maayi 2016


Bukedde Online - Omukozi asse bboosi we\nOmukozi asse bboosi we\nAbakugu basomesezza abantu ku mateeka g'ettaka...\nEnnyumba ya Ghetto kids bagenda kugibatwalako...\nOwooluganda lwa Kawungeezi ng’ayaziraana ate mu katono ye Robert Kawungeezi eyattiddwa.\nOMUKOZI bwe yalabye mukama we ng’alina akavangata ka ssente, n’ategeka bw’agenda okumutta, azitwale! Amutemye amajambiya n’amutta, n’amuggyako ssente zonna. Robert Kawungeezi 38, aludde ng’akola emirimu gy’okusuubula ebirime naddala e Gomba kw’ogatta n’emirimu gy’okulima n’okulunda.\nKigambibwa nti abadde afunye ssente era ng’abakozi be bonna bwe batamuyita “Bboosi” bamuyita “Muzeeyi” (si lwa myaka wabula lwa ssente). Kawungeezi abadde yaakamala okutunda kasooli gwe yabadde asuubudde era nga bamuwadde ensimbi obukadde 6 ze yabadde nazo we baamuttidde.\nYabadde ne ppikippiki ebadde etera okumuyambako mu mirimugye era omukozi we kwe yabadde, amanyiddwaako erinnya limu erya Bujingo n’avuga bagende ku nnimiro eyeesudde akabanga okuva ku maka ga Kawungeezi.\nBaasoose ku ssundiro ly’amafuta e Nsambwe – Gomba era awo Bujingo we yakakasirizza nti “Bboosi we” ssente yabadde azirina, kubanga ku ssente ezo Kawungeezi kwe yatodde ze yasasudde ku mafuta.\nKigambibwa nti, ennimiro gye baagenzeeko yabadde n’ekizibu ky’ebiswa ebibadde bitawaanya ebirime era ekimu ku bya batutte kwe kuyiwa eddagala mu biswa ebyo era eddagala eryo Kawungeezi yabadde yaliguze era baavudde nalyo awaka.\nOmugenzi abadde n’amaka abiri okuli ag’e Nsambwe ne Kisoga nga gombi gali mu ggombolola y’e Kyegonza mu Gomba era yasimbudde Nsambwe ewa mukyala muto Rebecca Ahereza ku Lwokuna akawungeezi. Rebecca yagambye nti, bba yamutegeezezza nti bagenda kuyiwa ddagala mu biswa, tebagenda kulwayo.\nNga bw’asangula amaziga, Rebecca yannyonnyodde nti, kigambibwa nti Bujingo yabadde n’ejjambiya kyokka tebaakitutte nga nsonga kubanga batera okugenda n’amajambiya mu nnimiro okubayambako mu kusaawa.\nKawungeezi naye yabadde talinakwekengera kwonna era bwe baatuuse ku kiswa, musajja wattu yakutte eddagala n’atandika okuliyiwa mu kiswa era awo Bujingo we yamuttidde.\nKigambibwa nti, yamuvudde mabega n’amutema ejjambiya eyasoose ku nsingo ne mu mugongo n’akakasa nti amusse era n’amuggyamu ssente n’adduka nazo. Waliwo omukazi eyabadde ebusukkakkubo ng’alima era ye yawulidde Kawungeezi ng’alaajana. Ono ye yalabye ebyabaddewo era ye yakubye enduulu abantu ne batandika okutaayiza omutemu.\nOno (yasabye amannya galekebwe) yattottoledde poliisi bye yalabye n’engeri omutemu gye yasoose okutema obulago, oluvannyuma n’atema ebitundu ebirala era bwe yamaze okutta mukama we, ejjambiya n’agisuula ku mulambo n’amuggyamu ssente n’adduka.\nOmulambo gwasangiddwa ku kiswa nga gwevuunise era poliisi yategeezezza nti teyalabyewo bubonero bwonna bulaga nti Kawungeezi yagezezzaako okwerwanako.\nGwabaddeko ebiwundu by’amajambiya bina era nga n’ensawo omwabadde ssente zifuuliddwa.\nOMUTEMU NAYE BAMUSSE NE BOOKYA N’OMULAMBO\nAbantu e Nsambwe mu Gomba baataayizza wonna era kigambibwa nti Bujingo bwe yategedde nti bamuyigga n’asooka yeekukuma mu kibira ng’alinda buzibe alyoke yeeyongereyo; wabula abaabadde ku muyiggo nabo baasigadde bayigga era olwabadde okuva gye yabadde yeekukumye ne bamutaayiza ne bamukuba ne bamutta. Omulambo baagukumyeko omuliro ne guteta wabula amayitire ga ssente tegannamanyika.\nAbamu obwedda bagamba nti omutemu yasoose kuzikweka mu nsiko ng’atidde okumusanga nazo ne bazitwala, ate abalala nga bakissaawo nti kisoboka okuba nga zaatwaliddwa bantu abaasoose okukwata Bujingo.\nCharles Majimbi, Ssentebe w’e Nsambwe yategeezezza nti omutemu (Bujingo) yamumanyira ku mukama we Kawungeezi era ng’amulaba batambula bonna kyokka nga teyewandiisanga ku LC era babadde tebamanyi gye yava.\nYasabye abantu abaleeta abakozi okubanjula eri abakulembeze n’okufaayo okumanya ebibakwatako n’ebyafaayo byabwe kubanga abamu bava gye bavudde nga nayo baakolayo ebikolobero. Emirambo gyombi gyatwaliddwa e Gombe wabula oluvannyuma ogwa Kawungeezi gwaweereddwa abooluganda wakati mu maziga n’okwaziirana.\nAlphonse Musoni, aduumira poliisi y’e Gomba yavumiridde eky’abatuuze okutwalira amateeka mu ngalo. Kawungeezi bamulesezza abaana bataano okuli be yazaala mu mukyala omukulu Mary Nakimbugwe n’omwana asembayo obuto gwe yazaala mu Rebecca.


Ab'eKatikamu South bafunye esuubi ly'okunywa ku mazzi amayonjo ne Nguudo ez'omulembe mu kitundu kyabwe - Watchdog Uganda\nMagala wakati nga atongoza okulima enguudo mu Katikamu South\nABATUUZE mu Ssaza lye Katikamu South kyadaaki batandize okufuna esuubi ly’okuddamu okunywa ku mazzi amayonjo saako ne nguudo ez’omulembe oluvanyuma lwa Ssentebe wa Bakyala mu Disitulikiti ye Luwero Patricia Magara okuvaayo nayanukula okukaaba kwabwe okumaze ebbanga eddene.\nAbantu mu kitundu kino bamaze ebbanga ddene nga Naikonto gye baali bakima amazzi mu kitundu kyabwe nga zonna zaafa, ate nga bwotuuka mu nguudo ze bakozesa okutambuza ebyamaguzi byabwe zonna zaafuuka bisinde bya Nte.\nWabula kuluno bagenda kufuna ku buwerero oluvanyua lw’okulaba Ttiimu ya ba Yinginiya nga bazze mu kitundu kyabwe mu kawefube eyagendereddwamu okutongoza omulimu gw’okulima enguudo wamu n’okuddabiriza nayikonto zekitundu kyabwe ogw’awomeddwamu munnamateeka era Sentebe wa bakyala mu Luwero Patricia Magara.\nOmulimu guno gwagutandikidde ku kyalo Bibbo mu muluka gwe Kalasa e Luwero nga eno enguudo zonna abatuuze zebakozesa okutambula nga bagenda ku mirimu gyabwe saako n’okutambuza ebyamaguzi okubitwala mu butale zigenda kulimibwa.\nPatricia Magara wakati mu kitengi wamu n’abatuuze nga abakanika emu ku zi Naikonto mu kitundu kino ezaafa\nTtiimu ya ba Yinginiya era tegenda kuleka Naikonto yonna mu kitundu kino nga teddabiriziddwa, kubanga abatuuze eno babadde bamaze ebbanga ddene nga abawanjagira abakulembeze kyokka nga tebafaayo.\nBwe yabadde atongoza omulimu guno, Magara yategezeza nti mwetegefu okulima kilomita ezisoba mu 150 nga zino ziyita mu miruka 9 egiri mu kitundu kino.\nMagara yanyonyodde nti kino akikoze olw’okulumirirwa abantu b’omukitundu kino naddala mu kiseera kino nga ayagala okubakiikirira mu lukiiko lwe Ggwanga olukulu mu kulonda kwa 2021.\nAgamba nti ekitundu kino kisigalidde nnyo emabega olw’okulonda abantu abatafaayo kuteseza kitundu, nagamba nti wakulwana okulaba nga nga anunula abantu be bave mu mbeera gye balimu.


Katonda wo y’Ani?—Yamba Abaana bo Okulondawo Obulungi\nBISOME MU Afrikaans Albanian American Sign Language Amharic Azerbaijani Azerbaijani (Cyrillic) Bashkir Brazilian Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Croatian Czech Danish Dutch English Estonian Fijian Finnish French Ga Georgian German Greek Greenlandic Guarani Haitian Creole Hausa Hiligaynon Hindi Hungarian Iloko Indonesian Italian Japanese Kinyarwanda Korean Krio Kwanyama Latvian Lhukonzo Lithuanian Lucholi Luganda Luswayiri Luwalabu Macedonian Malagasy Maya Mexican Sign Language Myanmar Norwegian Ossetian Pangasinan Papiamento (Curaçao) Peruvian Sign Language Polish Portuguese Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Setswana Seychelles Creole Shona Sinhala Slovak Slovenian Spanish Swedish Tagalog Tajiki Tatar Thai Tiv Tongan Tsonga Turkmen Tzotzil Ukrainian Urdu Uzbek Vietnamese Xhosa Yoruba Zulu\nLWAKI ekibuuzo ekyo kikulu?— Kubanga abantu basinza bakatonda bangi. (1 Abakkolinso 8:5) Omutume Pawulo bwe yafuna amaanyi okuva eri Yakuwa n’awonya omusajja eyali tatambulangako, abantu baayogerera waggulu nti: “Bakatonda bafuuse ng’abantu era basse gye tuli!” Abantu baali baagala okusinza Pawulo ne mukwano gwe Balunabba. Pawulo baamuyita Kerume ate Balunabba ne bamuyita Zewu, agaali amanya ga bakatonda ab’obulimba.\nNaye Pawulo ne Balunabba tebakkiriza bantu kubasinza. Badduka ne bagenda mu kibiina ky’abantu nga bagamba nti: “Mulekere awo okukola ebintu bino ebitaliimu mudde eri Katonda omulamu.” (Ebikolwa 14:8-15) “Katonda omulamu” eyatonda ebintu byonna, y’ani?— Yee, ye Yakuwa, ‘Ali Waggulu ennyo afuga ensi yonna.’ Yesu yayita Yakuwa “Katonda omu ow’amazima.” Kati olwo, ani yekka gwe tusaanidde okusinza?— Yakuwa!—Zabbuli 83:18; Yokaana 17:3; Okubikkulirwa 4:11.\nLwaki Pawulo ne Balunabba bagaana abantu okubavunnamira?\nAbantu abasinga obungi basinza bakatonda ab’obulimba mu kifo ky’okusinza “Katonda omu ow’amazima.” Batera okusinza ebintu bye bakoze mu miti, mu mayinja, oba mu byuma. (Okuva 32:4-7; Eby’Abaleevi 26:1; Isaaya 44:14-17) Oluusi, abasajja n’abakazi abatutumufu ennyo batwalibwa nga bakatonda. Ddala kirungi okubagulumiza mu ngeri eyo?—\nSawulo bwe yafuuka omutume Pawulo, yagamba nti, ‘katonda ow’enteekateeka y’ebintu eno azibye amaaso g’okutegeera kw’abo abatakkiriza.’ (2 Abakkolinso 4:4) Olowooza katonda oyo y’ani?— Yee, ye Sitaani Omulyolyomi! Sitaani aleetedde abantu okusinza ebintu era ne bantu bannaabwe.\nSitaani bwe yagamba Yesu okuvunnama amusinze, kiki Yesu kye yamugamba?— “Yakuwa Katonda wo gw’olina okusinza, era ye yekka gw’olina okuweereza.” (Matayo 4:10) N’olwekyo, Yesu yakiraga bulungi nti Yakuwa yekka y’agwanidde okusinzibwa. Ka tusome ku bavubuka abaali bamanyi nti Yakuwa yekka y’agwanidde okusinzibwa. Baali bayitibwa Saddulaaki, Mesaki, ne Abeduneego.\nAbavubuka abo Abebbulaniya baali bantu ba Katonda ab’eggwanga lya Isiraeri era baali batwaliddwa mu buwambe e Babulooni. Nga bali eyo, Kabaka Nebukadduneeza yakola ekifaananyi ekinene ekya zzaabu. Lumu, yawa ekiragiro nti bwe muwulira eddoboozi lye bivuga, buli omu avunname asinze ekifaananyi. Yagamba nti, ‘Oyo yenna anaagaana okuvunnama n’akisinza ajja kusuulibwa mu kyokero ekibumbujja omuliro.’ Kiki kye wandikoze?—\nLwaki abasajja bano baagana okuvunnamira ekifaananyi?\nSaddulaaki, Mesaki, ne Abeduneego baakolanga ebyo kabaka bye yabalagiranga. Naye baagana okuvunnamira ekifaananyi. Omanyi lwaki?— Kubanga etteeka lya Katonda lyali ligamba nti: ‘Tobanga na bakatonda balala okuggyako nze. Teweekoleranga ekifaananyi ekyole era tokivunnamiranga.’ (Okuva 20:3-5) N’olwekyo, Saddulaaki, Mesaki, ne Abeduneego baagondera etteeka lya Yakuwa mu kifo ky’okugondera ekiragiro kya kabaka.\nKabaka yasunguwala nnyo, n’alagira baleete abavubuka Abebbulaniya mu maaso ge. Yababuuza nti: ‘Ddala kituufu mugaanye okusinza bakatonda bange? Nja kubawa omukisa omulala. Bwe munaawulira amaloboozi g’ebivuga, muvunname musinze ekifaananyi kye nkoze. Naye bwe mutaakikole, mujja kusuulibwa mu kyokero ekibumbujja omuliro. Era katonda ki oyo asobola okubawonya mu mikono gyange?’\nKati olwo kiki abavubuka abo kye bandikoze? Ggwe wandikoze ki?— Baagamba kabaka nti: ‘Katonda waffe gwe tuweereza asobola okutuwonya. Kyokka ne bw’anaaba tatuwonyezza, tetugenda kuweereza bakatonda bo. Tetujja kusinza kifaananyi kyo ekya zzaabu.’\nKabaka yasunguwala nnyo n’alagira: ‘Bakume omuliro mu kyokero gube nga gwaka nnyo okusinga ku gwa bulijjo emirundi musanvu!’ Era yalagira abasajja be ab’amaanyi ne basiba Saddulaaki, Mesaki, ne Abeduneego ne babasuula mu kyokero ekibumbujja omuliro! Omuliro gwali mungi nnyo mu kyokero ne kiba nti ennimi zaagwo zatta abasajja ba kabaka! Ate Abebbulaniya abasatu?\nSaddulaaki, Mesaki, ne Abeduneego baasuulibwa wakati mu muliro. Naye baasituka ne bayimirira! Tebaatuukibwako kabi konna. Era baali basumuluddwa emiguwa. Kino kyasoboka kitya?— Kabaka yatunula mu kyokero era ekyo kye yalaba kyamutiisa. Yabuuza abaweereza be nti: ‘Tetwasudde abasajja basatu mu muliro?’ Ne bamuddamu nti: ‘Yee, Ai kabaka.’\nYakuwa yawonya atya abaweereza be abaali basuuliddwa mu kyokero ekibumbujja omuliro?\nAwo kabaka n’agamba nti: ‘Laba! Ndaba abantu bana nga batambulira wakati mu muliro, naye ng’omuliro tegubookya.’ Omuntu ow’okuna oyo omumanyi?— Yali malayika wa Yakuwa. Yakuuma Abebbulaniya abasatu ne batatuukibwako kabi.\nKabaka bwe yalaba ekyo, yasembera ku mulyango gw’ekyokero n’agamba nti: “Saddulaaki, Mesaki, ne Abeduneego, mmwe abaddu ba Katonda Ali Waggulu Ennyo, mufulume mujje wano!” Bwe baafuluma, buli omu yali asobola okukiraba nti omuliro tegubookezza. Baali tebawunya na lusu lwa muliro. Awo kabaka n’agamba nti: ‘Katonda wa Saddulaaki, Mesaki, ne Abeduneego yeebazibwe, atumye malayika we, era awonyezza abaddu be kubanga tebakkiriza kusinza katonda mulala yenna okuggyako Katonda waabwe.’—Danyeri, essuula 3.\nBifaananyi ki abantu bye basinza leero?\nWaliwo kye tusobola okuyigira ku ebyo ebyaliwo. Ne leero abantu bakola ebifaananyi eby’okusinza. Ekitabo ekiyitibwa The Encyclopedia Americana kigamba nti: “Okufaananako omusalaba, ne bendera nayo ntukuvu.” Ebifaananyi bisobola okukolebwa mu miti, mu mayinja, mu byuma, oba mu ngoye. Abayigirizwa ba Yesu ab’omu kyasa ekyasooka baali tebasobola n’akatono okusinza omufuzi wa Rooma. Munnabyafaayo ayitibwa Daniel P. Mannix yagamba nti ekyo kyali kiyinza okugeraageranyizibwa ku “kugaana okukubira bendera saluti oba okweyama okuba omwesigwa eri ensi yo.”\nOlowooza kisanyusa Katonda singa omuntu akola ekifaananyi eky’okusinza mu lugoye, mu muti, mu mayinja, oba mu kyuma?— Olowooza kiba kirungi omuweereza wa Yakuwa okusinza ekifaananyi ng’ekyo?— Saddulaaki, Mesaki, ne Abeduneego baali tebasobola kukola ekyo, era Yakuwa yabasanyukira. Oyinza otya okukoppa ekyokulabirako kyabwe?—\nAbo abaweereza Yakuwa tebasobola kusinza kintu kyonna oba muntu mulala yenna. Soma ebikwata ku nsonga eno mu Yoswa 24:14, 15, 19-22; Isaaya 42:8; 1 Yokaana 5:21; ne Okubikkulirwa 19:10.


Bukedde Online - Ebintu by'oyinza okukolera munno n'asanyuka\nEbintu by'oyinza okukolera munno n'asanyuka\nKINO kye kiseera ekituufu gwe alumirirwa omukwano gwo wamu naawe agwagaliza okugenda mu maaso ky’olina okweyambisa okuguteekamu ggiya ennene.\nKINO kye kiseera ekituufu gwe alumirirwa omukwano gwo wamu naawe agwagaliza\nokugenda mu maaso ky’olina okweyambisa okuguteekamu ggiya ennene.\nNga tulindirira Ssekukkulu emaze okuweta ekkoona wamu n’enkomerero y’omwaka,\nbuli muntu alina munne yandibadde afaayo okumukolera eky’enjawulo ekimulaga nti\namufaako mu ngeri ey’enjawulo.\nWammanga bye bimu ku bintu bino:\n1 Ekirabo. Mu kiseera kino ekirabo kabonero ka nkukulanala akakasa omuntu nti omufaako mu ngeri ey’enjawulo. Mu bulamu buli muntu alina ekirabo ekimusanyusa.\nKy’olina okukola kwe kunoonyereza ekika ky’ekirabo n’oluvannyuma okimuwe\nmu ngeri y’obukodyo.\n2 Muwaaneko. Funa ekintu eky’enjawulo mu bulamu bwa munno okisoosoowaze mu ngeri y’okumuwaana. Abakyala baagala nnyo okubawa obubonero mu ndabika songa abasajja ekibawa essanyu kwe kusiima engeri gye bakolamu emirimu.\n3 Mutwaleko awutu. Ebifo ebisanyukikirwamu biri mu buli nsonda ya nsi. Wabula bangi ku bafumbo balowooza nti ebifo bino si byabwe era babiyitako buyisi.\nKu mulundi guno munno mutwalako mu kifo nga kino mulye ku ssente ng’enjogera\ny’ennaku zino bw’eri. Kiyinza okuba ekyeggulo oba ne mukola enteekateeka\ny’okumalayo ekiro waakiri kimu.\n4 Munaanike empeta. Mmwe abatannafumbiriganwa mu butongole musobola\nbulungi okukwata empeta ne muzeenaanika mu nkola ya ‘nkusibidde awo’. Kano kabonero akalaga nti mulina ekigendererwa mu mukwano. Ate mmwe abaayita mu mbeera eno, era mukyasobola okwejjukanya. Kino kijja kwongera obwesige mu munno.\n5 Kyalira ku bantu be. Ggwe omukyala kwata ssente z’osobola obeeko ekintu ekikalu ky’ogulira maama wa munno bw’aba waali. Kiyinza okuba ekikooyi, omukeeka, ekitambaala n’ebirala. Ate ggwe omusajja oyinza okukyalira Ssengaawe oba bazadde\nbe n’obaako ky’obeetikkira. Bino byongera okuggumiza omukwano gwammwe.\n6 Obubaka obuwandiike. Essimu n’emikutu gy’empuliziganya gigonzezza\nnnyo ensonga z’omukwano. Munno muwandiikire obubaka obumwagaliza ennaku\nenkulu n’omwaka nga weeyambisa obugambo obuggyayo obulungi ekigendererwa\nkyo. Nammwe abatalina ssimu mukyayinza okukozesa obubaluwa.\n7 Mumaleeko ennaku enkulu nga muli wamu. Mutandike olunaku n’okulumalako\nnga muli wamu mu ngeri ya kabaani ku ndongo. Abafumbo bangi bagenda bokka\nmu masinzizo era ne batuula bokka.\nKu mulundi guno munno tomuleka kugenda yekka newankubadde okutuula yekka. N’abaana bammwe nabo temubaleka mabega. Embeera eno ejja kwongera ebirungo\nmu mbeera zammwe ez’obufumbo.


UGNEWS24 - Mukono; Akakiiko akagaba emirimu akaalondebwa Ssentebe kakyalemeddwa okutandika okukola\nAbaalondebwa okukulira akakiiko akagaba e mirimu mu Disitulikiti ye Mukono bakyalemeddwa okuyingira zi offiisi zaabwe okutandika okukakkalabya emirimu, nga kigambibwa nti entabwe eva ku sipiika kulemererwa kuteeka mikono ku biwandiiko bye biteeso ebyayisibwa mu kkanso eyatuula nga 23.05.2022.\nMu lukiiko luno ba kkansala awatali kwesalamu baayisa amannya ga bantu 4 nga bakulemberwa Badru Semakula, Auther Blick nabalala, kyokka nga wasooka kuberawo okusika omuguwa wakati wa Ssentebe Rev. Peter Bakaluba Mukasa ne Sipiika Betty Nakasi nga nga entabwe yava ku muntu ow’okutaano eyali asuuliddwa Ssentebe.\nOkuva ku lunaku olwo obutakkanya wakati wa Ssentebe Bakaluba saako n’omukubiriza w’olukiiko lwa Disitulikiti Betty Nakasi bweyongera, nga kino kyavaako Sipiika obutawereza mannya mu minisitule ye bye mirimu (Public service Ministry) gatunulwemu okulaba oba abaalondebwa basaanidde n’oluvanyuma batandike emirimu gyabwe mu butongole.\nMu kiseera kino offiisi za kakiiko akagaba emirimu ku Disitulikiti nzigale olw’ensonga nti abalina obuvunanyizibwa okuzituulamu okuwandiika saako n’okusunsula abalina okufuna emirimu bakyali bbali.\nKino kileseewo abamu ku bakulembeze okwemulugunya eri omukubiriza w’olukiiko lwa Disitulikiti Betty Nakasi gwe bagamba nti alabika alemeddwa okukola emirimu gye, wabula alwana ntalo olw’okuba abantu be yali ayagala bayitewo olukiiko lwa ba Kkansala lwabagaana.\nKkansala Stanely Muwonge akiikirira e Gombolola ye Kyampisi ategezezza nti bbo nga abakulembeze baakola omulimu gwabwe okuteekako olukiiko olugaba emirimu, nti kyokka kibewunyisa okulaba nti n’okutuusa kati amannya g’abantu abaafuna obuvunanyizibwa okukola omulimu ogwo gakyatudde mu offiisi ya Sipiika.\n“Tetumanyi entalo e Mukono ddi bwe ziriggwawo kubanga buli kimu kyesibye, abaana baffe baagala okufuna emirimu, omuli Abasawo, abasomesa, ne zi offiisi endala omuli abantu abaawummula, kyokka nga kyetaagisa kakiiko okusooka okubaawo olwo emirimu egyo girangibwe mu mawulire abalina obusobozi bagisabe” Muwonge bwe yagambye.\nSipiika Betty Nakasi bwatuukiriddwa ku nsonga zino ategezezza nti eby’ogerwa ssi bituufu nagamba nti omulimu gwe yagukola empapula n’aziteekako emikono nga kati kisigalidde akulira abakozi okuzitwala gye zirina okulaga.\nAkulira abakozi James Nkata ku nsonga eno agambye agambye nti Sipiika bwaba nga yateeka emikono ku biwandiiko yakikola ku lwakusooka wiiki eno ate nga abadde taliiwo nga ali ku mirimu emitongole, naasubiza okudda abitwale gye bilina okulaga.\nOkunonyereza kulaga nti Disitulikiti ye Mukono yetaaga abakozi ba Gavumenti abasoba mu 200 nga muno mulimu abagenda okutwala offiisi ez’enjawulo mu Town Councils empya 5, Abasawo abasing baawummula nga bakuliridde mu myaka saako n’abasomesa.


Bobi bamukirizza okujjayo omusango gwebyokulonda | Dembe FM 90.4\nBobi bamukirizza okujjayo omusango gwebyokulonda\nBya Ruth Anderah\nKooti ensukulumu etulako abalamuzi 9, ngekubirizibwa Ssabalamui we gwanga Alfonse Owiny-Dollo bakirizza akulembera ekibiina kua NUP, era eyvuganya ku bukiulembeze bwe gwanga Robert Kyagulanyi Ssentamu okujjayo omusango gwabadde yawaaba.\nMu musango guno Kyagulanyi abadde awakanya ebyava mu kulonda kwa bonna okwanga 14 January 2021, Museveni bweyalondebwa ku kisanja ekyomukaaga.\nKati ssabalamuzi agambye nti kooti yakulamula oluvanyuma, ku kusaba kwenjuuyi endla amu musango guno ababadde bagala nti omusango bamukirize okugujayo, wabula asssule ebisale bybalala ssente zebasasanyizza mu musango guno.\nKyagulanyi, ezimu ku nsonga zeyasinzirako okujjayo omusango, abadde yemulugunya ku kyekubiira wa kooti nti tajj kufuna bwenkanya, okuwamba abwagizi be nokubatulugunya, kooti okugaana okusaba kwe okukola enongoereza mu mpaaba ye nokumugaana okwongera okuleeta obujuliz.\nWabula yye munnamateeka, Ssegona ebyokubalagira baliyirirre enjuuyi endala nokusasaula ebisale akigaanye.


Amawulire | Dembe FM 90.4 - Part 4\nBya Prossy Kisakye, Katikkiro wa Buganda Charles Peter Mayiga alangiridde enteekateeka entongole egenda okugobererwa mu kudduka emisinde gy’amazalibwa g’Omutanda ag’emyaka 67 era natongoza n’olukiiko olugenda okuteekateeka emisinde gino. Ssabasajja Kabaka yasiimye emisinde gino giberewa nga 3 omwezi ogw’omusanvu mu Lubiri lwe olwe Mengo, era gigenda […]\nMinisita Oboth akakasiza nti omusirikale wa UPDF eyasiwuse empiisa wakukangavulwa\nBya Auther Wadero, Minisita omubeezi owebyokwerinda nebazirwanako, Jacob Oboth Oboth akakasiza ababaka ba palamenti nti akakiiko mu ggye gye ggwanga erya UPDF akanonyereza ku buzzi bwemisango kakunonyereza ku musirikale wabwe eyakutte omusirikale wa poliisi owokuluguudo amataayi. Olunaku lweggulo mu kibuga kampala, ku mukwano mall wakati […]\nAbasuubuzi mu katale e Lukaya bemulugunya\nBya Gertrude Mutyaba, Abasubuzi abakolera mu katale ke Lukaya mu district ye Kalungu bemulugunya kungeri akatale kano gyekaazimbibwamu, mungeri gyebagamba nti yali ya gadibe ngalye. Bagamba nti enkuba bwetonnya balemesebwa okukola olw’amazzi amangi aganjaala mu katale kano. Bagamba nti bakolera mu kufiirwa. Ssentebe wa disituliki […]\nAbakwatibwa ekirwadde kya Covid bongedde okukendeera\nBya Rita Kemigisa, Emiwendo gyabalwadde ba ssenyiga omukambwe mu Uganda gikyali wansi era bwegityo bwegibadde okumala wiiki 5 m kubala okwawamu mu abalwadde 53, wiiki eyaddako 66, 18, 15 ne 34. Bino byebibalo ebivudde mu kitongole ekivunayizibwa ku kutegekera egwanga ekya National Planning Authority. Mu […]\nAba DP basabye abasomesa basayansi okuyita mu UNATU okusaba Omusaala\nBya Prossy Kisakye, Ekibiina kye by’obufuzi ekya Democratic Party kisabye abasomesa ba sayansi okuyita mu kibiina omwegatira abasomesa mu ggwanga lyonna ekya UNATU okusaba bongezebwe omusaala. Kino kidiridde abasomesa basayansi olunaku lweggulo okulangirira akediimo okwetoloola eggwanga nga bagala gavt etukirize ekisuubizo kyomuk weggwanga okubongeza omusaala. […]\nFDC ewagidde ekyókutwala Gen Muhoozi mu Kkooti\nBya Prossy Kisakye, Ekibiina kya FDC kyaniriza ekyamunnamateema womu kampala okutwala Lt. Gen. Muhoozi Kainerugaba mu mbuga za mateeka olwokwenyigira mu byobufuzi nga tanawumula maggye. Mu ssabiiti ewedde munnamateeka Tegule Gawaya, yatutte omusango mu kkooti etaputa ssemateeka nga alumirizi Gen Muhoozi okutegeka enkungana ze byobufuzi […]\nOmwana ow’emyaka 12 akubiddwa amasanyalaze\nBya Ivan Ssenabulya, Omwana ow’emyaka 12 akubiddwa amasanyalaze agamuttidewo mu Bulambuli district. Omwogezi wa poliisi mu bitundu bya Rogers Taitika, agambye nti poliisi ye Buluganya etandise okunonyereza kunfa yómwana ono. Omugenzi ye Wodundu Micheal mutabani wa was a Kajeke Francis 35 nga musomesa mutendeke, era nga […]\nOmuwendo gw’abalina obuzibu ku bwongo gweyongedde\nBya Moses Ndaye, Minisitule eyebyobulamu yakukola okunonyereza okwetoloola eggwanga lyonna okuzuula omuwendo omutuufu ogwa bantu abalina obuzibu ku bwongo. Okusinzira ku Dr. Charles Olaro, Director for clinical services mu minisitule agambye nti omuwendo gwa bantu abalina obuzibu ku bwongo gweyongedde ne bitundu 5.1% mu bakyala […]\nKkooti ekakasiza Omubaka Nabeta\nBya Ruth Anderah, Kkooti ekakasiza okulondebwa kwa Munna NRM Nathan Igeme Nabeta ngómubaka wa Jinja South East mu palamenti. Munne bwebavuganya mu kulonda okwakaggwa Paul Mwiru yeyaddukira mu kkooti nga awakanya okulondebwakwe. Wabula abalamuzi basatu abatuula mu kkoti eno bagobye omusango gwa Mwiru nga bagamba […]\nKCCA esuubiziza okulongoosa omutindo gwémpewo\nBya Benjamin Jumbe, Ekitongole ekitwala ekibuga, Kampala Capital City Authority bategezezza nga bwebagenda okwongera amaanyi mu kulongoosa omutnindo gw’empewo. Amaanyi gagenda kutekebwa mu bwagagavu bwekibuga Kampala, oluvanyuma lwokulaga nti kyekimu ku bibuga ebirimu omukka omubi. Akulira polojekiti Air Quality Management mu KCCA Dr Alex Ndyabakira […]


VIDIYO! Omugole akaabye amaziga lwa Winnie Nwagi, abasajja bakubye obufaananyi ku ttatu eri ku butuuliro – The Bridge Uganda\nOmuyimbi Winne Nwagi ategeera kye bayita okweyambisa talenti okunoonya ssente n’okuwa abawagizi essanyu.\nOkuva ku Lwokuna sabiti eno, Nwagi abadde nnyo ku mitimbagano ng’abantu bewuunya ennyambala ye.\nNwagi yatadde ebifaananyi ku Instagram ng’ali mu bugoye obulya obulamu era bangi ku basajja yabalese basabbaladde.\nNga wayise ennaku 2 zokka, Nwagi y’omu atadde ebifaananyi ne vidiyo era ku Instagram ng’ali mu gomesi, ekiwadde abamu ku bawagizi be essanyu.\nMu vidiyo, omugole omukazi akaabye amaziga ag’essanyu olwa Nwagi okuweesa omukolo gwe ekitiibwa kuba abadde ayambadde bulungi nnyo ate ng’ayimba bulungi.\nAbamu ku bawagizi bagambye nti, ”


parliament yegaanye obukadde bwa shs 40 obugambibwa okuweebwa ababaka – CBS FM\nparliament yegaanye obukadde bwa shs 40 obugambibwa okuweebwa ababaka\nParliament asambazze ebigambibwa nti ababaka baaweereddwa obukadde bwa shs 40 buli omu,olwémbeera yébyenfuna eyekanamye mu ggwanga, parliament egamba abasasaanya abigambo ebyo bagenderera kwonoona kifaananyi kyayo.\nOmwogezi wa parliament Chris Obore agambye nti ebigambo ebyo basoose kubiwulira nga biva mu kibiina ekisinga ababaka bangi mu parliament ekya NUP.\nAnnyonyodde nti bwewabaawo omubaka wa NUP yenna eyafunye ensimbi ezo ,etteeka erifuga eneeyisa y’abakulembeze erya penal code Act 2002 limukakatako okuzanjula eri kaliisoliiso wa government , nábawa amagezi nti bwekiba kituufu bagende bazanjuleyo.\nOkuva wiiki ewedde wabaddewo oluvuuvuumo nti ababaka ba parliament bonna 529 baweereddwa ensimbi okuva eri sipiika wa parliament Anita Among n’omumyuka we Thomas Tayebwa nti zaabadde zakubeebaza olwokuyisa embalirira eyenyongereza eyobuwumbi 617.\nKu nsimbi zino kwaliko obuwumbi 70 ezaagenda mu maka g’obwa president nendala obuwumbi 87 ezaaweebwa amagye okulwanyisa obubbi bw’ente e Karamoja n’ensimbi endala.\nKigambibwa nti obuwumbi 22 bwebwasaasanyiziddwa mu nteekateeka eno, ababaka 529 buli omu bwaba wakufuna obukadde bwa shs 40.\nKigambibwa nti ensimbi zino ababaka babadde bazinona okuva mu maka ga sipiika Anita Among e Kololo.\nEkibiina kya National Unity Platform kyalagidde ababaka bakyo bonna bazeeyo ensimbi ezo ,nti kubanga kibeera kyabulyazamaanya ababaka okwefaako bokka, nga bannansi bayita mu mbeera y’ebyenfuna enzibu.\nChris Obore asoomozeza obukulembeze bw’ekibiina kya National Unity Platform okukozesa obukiiko bwekikulembera mu parliament obulondoola ensaasaanya y’ensimbi zomuwi w’omusolo ,okulondoola ensimbi ezogerwako okusinga okudda mu mawulire.\nChris Obore era agambye nti ensimbi zonna ababaka zebafuna zikaanyizibwako olukiiko olufuga parliament olwa Parliamentary commission, ekibiina kya NUP kwekirina ababaka abatuulayo, bekyandibadde kisooka okwebuzaako.